ועדת הכספים, כנסת 23, פרוטוקול מספר 60, 2020-06-03 09:30

משה גפני: בוקר טוב.

משה גפני: אני מתכבד לפתוח את ישיבת ועדת הכספים.

משה גפני: יש שלוש הצעות לסדר.

משה גפני: הייתי מעדיף שעכשיו לא מדובר – אבל אם תעשו את זה קצר, אז בבקשה, עודד פורר.

משה גפני: קצר, בבקשה.

משה גפני: זו רק הצעה לסדר.

עודד פורר: תודה, אדוני היושב-ראש.

עודד פורר: אני אעשה את זה קצר.

משה גפני: לא לדבר על מה שהולך להיות עכשיו, בגלל שקודם צריך לשמוע את הממשלה.

עודד פורר: אחת, כדי להבין קודם כול – יש איזושהי סברה של הממשלה שאנחנו נאפשר את העברת החוק פה בשעה, ובזה נגמר העניין.

משה גפני: כן.

עודד פורר: אז אם הם מקבלים את כל הערות שלנו, אז מצוין.

עודד פורר: אבל יש לי תחושה שהם לא מקבלים את כל הערות.

משה גפני: בסדר.

משה גפני: לא.

משה גפני: לא לדבר על החוק, אני מצטער.

עודד פורר: רק לגבי המספרים.

משה גפני: לא, לא.

משה גפני: אני לא מסכים.

עודד פורר: אמרו שזה 6 מיליארד שקלים.

משה גפני: אני אתן לך לדבר.

עודד פורר: לנו הם הסבירו 800,000 זה 4.5 מיליארד שקלים.

משה גפני: טוב.

משה גפני: תודה רבה.

עודד פורר: אני רוצה שנשמע פה לפחות את הפירוט על 1.5 המיליארד הנוספים.

משה גפני: תודה רבה.

משה גפני: חבר הכנסת קרעי, ממש בדקה.

שלמה קרעי: אדוני היושב-ראש, אני לא אכנס חוק, אבל בקשר למשהו – דיברנו כל כך הרבה זמן כאן על כל מיני דברים, תקנות שאיכשהו – אוכלוסיות שנפלו בין הכיסאות שדיברנו עליהן, עצמאים שהפכו לשכירים, אבטלה מהיום הראשון, כאלה עם משפחות עם ילדים ומקבלים מתחת לגיל 28, שדיברנו על להשוות אותם למעל גיל 28.

שלמה קרעי: אם אנחנו מדברים כאן על עידוד תעסוקה, זה חוק שמאפשר לנו גם להכניס את אותן נקודות שדיברנו עליהן כאן באריכות ולא מצאו מענה ולא מצאו פתרון.

שלמה קרעי: ואם אפשר להכניס גם את זה לחוק.

משה גפני: טוב.

משה גפני: נגיע לחוק ונראה.

משה גפני: הממשלה תציג, ואחרי זה תשאל אותם.

עודד פורר: אבל אני חושב שראוי שתגיד מה הכוונה שלך.

עודד פורר: אם הכוונה שלך באמת לסיים את הדיון היום בשעה, כי זה מה שהם אמרו.

משה גפני: אין דבר כזה אצלי שיש לי כוונה.

משה גפני: יש דיון.

משה גפני: בשבילי, הוועדה היא הדבר הכי חשוב.

משה גפני: נראה מה מתפתח.

משה גפני: אבל אין לי כוונה.

עודד פורר: יש לך כוונה.

עודד פורר: אז אנחנו נדע אם הכוונה שלך - - -

משה גפני: אין לי כוונה לכאן או לכאן או לאחרת.

משה גפני: אני לא באתי עם זה.

משה גפני: אני בא בידיים נקיות.

משה גפני: נשמע את הדיון, נשמע את הממשלה, נשמע את החברים, ואז נחליט.

שלמה קרעי: אדוני היושב-ראש, אני חושב שבמצגת של משרד האוצר חסרים לנו המספרים של כמה עובדים חזרו באפריל.

משה גפני: טוב.

שלמה קרעי: וכמה עובדים לא יצאו בכלל לחל"ת, ולפי הערכתם, הם פשוט לא עבדו והמעסיקים שמרו אותם כדי לשמור על זכויות שלהם.

משה גפני: תודה רבה.

משה גפני: ינון אזולאי – אחרון הדוברים, ואני אבקש שאתם תציגו את החוק, ויש לכם הרבה עבודה.

משה גפני: אני רוצה להגיד לכם, בגלל שיש פה הרבה שאלות.

משה גפני: אני לא זוכר כמעט מקרה כזה שהגיעו אליי כל כך הרבה פניות.

משה גפני: באמת, אני עכשיו אומר ברצינות.

משה גפני: החוק הוא חיובי.

משה גפני: הוא הולך לעזור לאנשים.

משה גפני: אבל יכולות להיות שם כל כך הרבה בעיות שבסוף יצא שכרו בהפסדו.

משה גפני: אז תיקחו בחשבון שאתם צריכים להיות מקצוענים, כמו שאתם – לא, לא חשוב.

ינון אזולאי: כמו שהם מקצוענים, מהצד שלהם.

ינון אזולאי: מה?

משה גפני: בבקשה, ינון.

משה גפני: אחרון הדוברים, ואתם תציגו.

עופר כסיף: יכולים להיות עם לב ומצפון מאשר מקצוענים גרידא.

משה גפני: כן, ינון.

ינון אזולאי: קודם כול, עודד, גם אני לא חושב שהדיון הזה של שעה וחצי ייגמר בשעה וחצי.

ינון אזולאי: אני חושב שזה דיון מעמיק ואנחנו צריכים, מבחינתנו, לתת את כל הזמן שרק אפשר גם אחרי המליאה.

עודד פורר: עוד פעם, אלא אם כן הם ייתנו את כל תאוותנו בידינו.

עודד פורר: מצוין.

ינון אזולאי: תשמע, או שאתה באמת, באמת - - -

עודד פורר: אני חושב שרק להגיש את 6,000 הסתייגויות ייקח לי יותר משעה וחצי.

ינון אזולאי: אבל מה שכן, אני הייתי מבקש שתהיה התייחסות מפורטת בחוק לעמותות, איך אנחנו מסייעים גם לעמותות.

ינון אזולאי: וכשתקריאו את החוק ונדון עליו אני אגיד מה אני חושב איפה צריך לתת את הדגש.

ינון אזולאי: אבל חשוב לי לשמוע גם על העמותות.

משה גפני: תודה רבה.

משה גפני: חבר הכנסת אחמד טיבי, יש לך שאלה.

אחמד טיבי: שאלה שמורכבת משתי שאלות.

אחמד טיבי: יש שמועה או ידעה, אני מבקש את התייחסות אגף התקציבים, שאתם מתכוונים לבטל את מסלול העסקה 4.17, 4.18.

אחמד טיבי: זה המסלול היעיל ביותר להעסקת ערבים, חרדים בפריפריה.

אחמד טיבי: זה מסלול שנותן 25% מהשכר לעידוד תעסוקה.

אחמד טיבי: רבים מודאגים מהאפשרות הזאת.

אחמד טיבי: אני רוצה לשמוע תשובה כן או לא, כדי לסיים את הנושא.

אחמד טיבי: השאלה השנייה היא לגבי החרגה של אגודות שיתופיות.

אחמד טיבי: אני רוצה לתת לכם דוגמה של אגודה שיתופית בשם "תנדיף", ניקיון, שמעסיקה עשרות פועלי ופועלות ניקיון, שהתאגדו לאגודה שיתופית כדי לא להיות קורבן של חברות כוח אדם, למשל.

אחמד טיבי: תודה.

עודד פורר: ברשותך, גפני, אני רוצה גם עוד שאלה קצרה.

משה גפני: תודה רבה.

עודד פורר: גפני, אני רוצה עוד שאלה קצרה.

עודד פורר: משפט.

משה גפני: נו?

עודד פורר: סיוע לנהריה, זה דיון שהתנהל פה עוד כשהוועדה הייתה בראשות גפני, עוד לפני כן.

עודד פורר: לא קרה שום דבר מאז.

משה גפני: עודד, הם ידברו על העניין הזה.

משה גפני: אני אבקש שתדברו על נהריה.

משה גפני: נהריה עלתה בשיחה שאתם ניהלתם איתי, ואני רוצה תשובה לעניין הזה.

משה גפני: אני מקבל פניות על העניין.

עודד פורר: אחר כך גם אני קיימתי על זה דיון.

עודד פורר: אתה הוצאת מכתב לראש הממשלה בעניין.

משה גפני: בסדר.

משה גפני: בסדר.

עודד פורר: כלום לא קרה, שתדע.

עודד פורר: הוצאת את המכתב בפברואר, כלום לא קרה.

משה גפני: אוקיי.

משה גפני: מי מציג את החוק?

שאול מרידור: אני ברשותך, אפתח במצגת קצרה, אדוני היושב-ראש.

משה גפני: מה?

משה גפני: מה?

אחמד טיבי: למה מצגת ולא תשובות?

שאול מרידור: תקבל גם תשובות, אחמד.

שאול מרידור: אני אהיה כאן כדי לענות.

משה גפני: רק שנייה, שנייה.

אחמד טיבי: אין לכם תשובה מיידית למה שאמרתי?

משה גפני: רגע.

משה גפני: יש לכם מצגת?

משה גפני: אני יכול לדעת למה אנחנו לא מקבלים אותה קודם?

אופיר כץ: ביקשנו פעם שעברה שנקבל את המצגת.

משה גפני: אבל דיברנו בפעם הקודמת שתביאו לנו.

ינון אזולאי: זו אותה מצגת או מה?

משה גפני: זו אותה מצגת?

שאול מרידור: קודם כול, היא מאצלך במחשב, כן.

שאול מרידור: לא מאצלי.

משה גפני: מה?

שאול מרידור: היא מהחשב של הוועדה, לא מאצלי, המצגת.

אחמד טיבי: זה מה שהציגו כאן, לדעתי.

שאול מרידור: לא, לא.

שאול מרידור: לא הציגו.

שאול מרידור: זה מהיום, טרי.

ינון אזולאי: למה היום?

ינון אזולאי: זו השאלה.

שגית אפיק: לא.

שגית אפיק: זה נחמד שאתה מביא אותה בבוקר למחשב של הוועדה.

שגית אפיק: אנחנו מבקשים לראות אותה לפני, כדי שנוכל להבין מה יש בה, ולא להיות מופתעים.

שאול מרידור: הבנתי.

שאול מרידור: חברים, אנחנו עובדים בלוחות זמנים, כמו שאתם יודעים.

שאול מרידור: ביקשתם אתמול פירוט.

שגית אפיק: גם אנחנו.

שאול מרידור: יש לנו פירוט.

שאול מרידור: אתם לא רוצים, לא נציג אותו.

שאול מרידור: אני הבנתי משר האוצר שביקשתם פירוט, שלא הספיק לכם.

ינון אזולאי: הפירוט התבקש שלשום.

שאול מרידור: זה מה יש פה.

שאול מרידור: אם אתם לא רוצים, לא נציג.

משה גפני: רגע, רבותיי, עם כל הכבוד.

משה גפני: צריך לקבל אישור לדבר פה.

אופיר כץ: ביקשנו כבר בדיון הקודם.

אופיר כץ: תביאו לנו וזהו.

ינון אזולאי: כן, אבל בישיבה ביקשנו את הפירוט.

משה גפני: שאול, אני מבקש שאנחנו נדבר בגובה העיניים ושאנחנו נדבר על הנושא כמות שהוא, אם אפשר, בבקשה.

משה גפני: השאלה היא אם אתם רואים בנו שותפים או שאתם רואים בנו מכשול שצריך לעבור אותו.

משה גפני: אם אפשר, נעבור אותו בלי בעיות.

משה גפני: זה היה הכי טוב.

משה גפני: השאלה היא איך אתם מתייחסים אלינו.

משה גפני: אם אתם מתייחסים אלינו כשותפים – אתם עובדים על החוק לפחות שבוע.

משה גפני: לפי דעתי, הרבה יותר זמן.

עודד פורר: יותר מחודש.

משה גפני: עכשיו, אתם באים אלינו.

משה גפני: אנחנו צריכים ללמוד את כל מה שאתם יודעים.

משה גפני: אנחנו צריכים ללמוד פה במהלך ישיבה אחת, שתיים, שלוש, לא משנה.

משה גפני: אנחנו צריכים את המצגת קודם.

משה גפני: אנחנו רוצים ללמוד אותה.

משה גפני: לא שאנחנו נקבל אותה בבוקר, ועכשיו נבקש מטמיר: תוציא לנו בבקשה אתה מצגת.

משה גפני: עכשיו נתחיל לקרוא אותה בשעה שאתם מדברים.

משה גפני: אם אתה מסכים להביא לנו מצגת, להביא לנו כמה ימים קודם, אז הינה מה טוב.

משה גפני: אז אנחנו שותפים.

משה גפני: אם לא, אז יהיו פה הרבה שאלות מכאן ועד להודעה חדשה.

משה גפני: אני מבקש שנגיע לסיכום.

משה גפני: אם אנחנו שותפים, ואז אתם מביאים לנו אתה מצגת בזמן, כמו שביקשנו בישיבה הקודמת.

בצלאל סמוטריץ': היושב-ראש, אני מבקש.

בצלאל סמוטריץ': מרידור הוא חדש בתפקיד.

בצלאל סמוטריץ': הוא עוד לא מכיר את הנהלים.

בצלאל סמוטריץ': הוא מעולם לא היה פה.

בצלאל סמוטריץ': אל תכעס עליו ככה פעם ראשונה.

בצלאל סמוטריץ': ואגב, אם אתה באמת רוצה, אז אני מכיר יושבי-ראש ועדות שאומרים למי שלא הגיש את המצגת קודם: אתה פשוט לא יכול להציג אותה.

משה גפני: שמה?

בצלאל סמוטריץ': יש יושבי ראש ועדות – אתה גם חדש, אולי כדאי ללמוד מהם – שאם לא שולחים להם מראש את המצגת, הם פשוט לא נותנים להציג אותה.

בצלאל סמוטריץ': כי אחרת, זה לא יעזור.

בצלאל סמוטריץ': כל פעם אתה תבקש והם לא יעשו.

עודד פורר: אגב, אתה אמרת את זה לאגף התקציבים בישיבה הקודמת.

משה גפני: אני יודע, נו.

משה גפני: שאול, תשובה, בבקשה.

שאול מרידור: אני אשמח להציג, אבל זו החלטה שלך, אדוני היושב-ראש.

משה גפני: שמה?

שאול מרידור: אני אשמח להציג.

שאול מרידור: אבל החלטה אם להציג או לא היא שלך.

שאול מרידור: מה שיש במצגת זה הסבר מאוד כללי.

שגית אפיק: - - -

שאול מרידור: תנו לי רגע להשלים את המשפט.

משה גפני: לא שמעתי את מה שהוא אמר.

שלמה קרעי: תשלחו למייל, שגית, שנראה את זה.

עודד פורר: לא שלחו את זה לוועדה בכלל.

שגית אפיק: לא שלחו.

שגית אפיק: אין אצלנו.

טמיר כהן: זה לא הגיע עדיין לוועדה.

שלמה קרעי: זה במחשב.

שגית אפיק: זה לא במחשב.

שגית אפיק: זה בזום.

שגית אפיק: זה לא במחשב.

שגית אפיק: זה לא במזכירות הוועדה.

שגית אפיק: מזכירות הוועדה לא קיבלה את זה.

עודד פורר: אני מציע שנעשה הפסקה.

עודד פורר: תשלחו את זה למזכירות הוועדה ונחדש את הדיון.

טמיר כהן: עכשיו קיבלנו אותה, לפני בדיוק שלושים שניות.

טמיר כהן: אנחנו יכולים להעביר לכם אותה.

עודד פורר: אתה מצטרף להצעה שלי?

עודד פורר: נעשה הפסקה בדיון.

טמיר כהן: נעביר לכם אותה.

שאול מרידור: אתה יכול רגע, עודד, לאפשר לי?

שגית אפיק: אפשר להדפיס?

אופיר כץ: אפשר להדפיס לנו אותה?

שאול מרידור: חבר הכנסת פורר, שנייה.

שאול מרידור: מה?

שאול מרידור: היום יום נפלא.

עודד פורר: לא.

עודד פורר: להפך.

עודד פורר: אני בעד.

שאול מרידור: אני אגיד לכם מה יש במצגת, ולהחלטתך אם להציג אותה או לא להציג אותה.

משה גפני: אני רוצה תשובה עקרונית.

משה גפני: בגלל שאם אין לי תשובה עקרונית, אני פשוט מפזר את הוועדה.

משה גפני: עם כל הכבוד, בסדר.

שאול מרידור: התשובה העקרונית היא שאנחנו נסכים איתך עם מה שאמרת ונעשה מאמץ גדול להעביר קודם.

שאול מרידור: המצגת הזאת, אני רק אזכיר - - -

עודד פורר: מה?

עודד פורר: מה זה מאמץ גדול?

עודד פורר: מה הבעיה להעביר את זה?

שאול מרידור: רגע, תנו לי.

שאול מרידור: עודד, עברה שנייה אחת.

משה גפני: עודד, אבל אתה לא יכול כל רגע להתערב.

שאול מרידור: - - - נעשה את התקלות האלה.

עודד פורר: אבל המשפט הזה של מאמץ גדול – על כל בקשה אתם תעשו מאמץ גדול.

עודד פורר: על כל בקשה של הוועדה אתם עושים מאמץ גדול.

עודד פורר: רק שבסוף זה לא מגיע.

משה גפני: עודד, אני מבקש להפסיק.

משה גפני: שאול, תשובה עניינית.

שאול מרידור: התשובה היא שאני לא יודע להחזיר את הזמן אחורה.

שאול מרידור: אנחנו נמצאים היום כמעט ב-9:45, והתשובה היא שאני לא יודע להחזיר את הזמן אחורה.

משה גפני: אני רוצה לדעת בישיבה הבאה, כשאתם מביאים מצגת, אם אתם תביאו כמה ימים קודם, כדי שאנחנו נוכל לפזר את זה בין חברי הוועדה.

שאול מרידור: כן.

שאול מרידור: כן.

משה גפני: טוב.

שאול מרידור: עכשיו, לגופו של עניין, אם תרצו, אני אציג אותה.

שאול מרידור: לא תרצו, אני אדבר בעל-פה.

שאול מרידור: זו החלטה שלכם.

שאול מרידור: רק תגידו לי מה אתם רוצים ואני אעשה.

משה גפני: לא, לא.

משה גפני: תדבר איך שאתה רוצה.

משה גפני: ואל תאיים עלינו שלא תדבר על זה, בגלל שאנחנו רוצים את זה.

שאול מרידור: לא.

שאול מרידור: לא על זה.

שאול מרידור: בעל-פה, אמרתי.

משה גפני: אני רוצה את זה, אבל אני רוצה שתביא את זה קודם.

משה גפני: זה הכול.

שאול מרידור: מאה אחוז.

משה גפני: אני מבין שעכשיו כבר אי-אפשר.

שאול מרידור: בסדר גמור.

משה גפני: כשדיברנו בישיבה הקודמת אתה לא היית, וכנראה אנשים שלך לא מעבירים לך את הבקשות שלנו.

משה גפני: אז אני ארים אליך טלפון, לבקש ממך שתביא לנו את המצגת.

משה גפני: תגיד לי, אתם עושים צחוק?

משה גפני: באמת.

משה גפני: אנחנו אנשים, שאומנם אין לנו ניסיון, אבל אנחנו יודעים על מה מדובר.

משה גפני: בבקשה, תציג איך שאתה רוצה.

משה גפני: אבל תציג.

משה גפני: ומכאן ואילך, אם לא תהיה מצגת קודם, לא תהיה מצגת בישיבה.

שלמה קרעי: וגם לבנק ישראל תעביר את המסר הזה.

משה גפני: כן, שאול, בבקשה.

שאול מרידור: אני אתחיל.

שאול מרידור: אני לא יודע מי מנהל את המצגת.

שאול מרידור: אתה?

שאול מרידור: מעולה.

שאול מרידור: אז תתחיל להעביר ואז נדבר?

משה גפני: כן.

שאול מרידור: אנחנו נמצאים פה – ואני עוד שנייה אדבר גם על התוכנית של 80 מיליארד שכבר שהייתה ועל התוכנית של 14 מיליארד שהעברתם אך לפני יומיים – אנחנו נמצאים פה בתוך סידרה ארוכה של מהלכים שהממשלה עושה.

שאול מרידור: אבל המהלך הנוכחי שאנחנו מדברים עליו היום הוא מהלך שנועד לדבר אחד ואחד בלבד, והוא: החזרת כמה שיותר אנשים למעגל העבודה.

שאול מרידור: מה שאתם רואים פה זה הגרף של האבטלה.

שאול מרידור: אם הייתי סוחב אותו אחורה עד שנות ה-70', לא הייתם רואים כזה פיק ובאף אחת מהשנים שהיו במשק הישראלי.

שאול מרידור: וזה מעיד על הטלטלה הגדולה שהמשק הזה חווה כתוצאה מנגיף הקורונה.

שאול מרידור: היעד שלנו הוא להחזיר כמה שיותר אנשים כמה שיותר מהר לשוק העבודה.

ניר ברקת: יש יעד מספרי?

שאול מרידור: הינה, מייד.

שאול מרידור: והיעד הוא החזרת לפחות 600,000 איש.

שאול מרידור: אנחנו מקווים להחזיר לעבודה אפילו יותר.

שאול מרידור: צריך להבין שיש הבדל גדול בעינינו בין אדם שחוזר אחרי מספר חודשים מאוד מועט לעבודה לבין אדם שיחזור לעבודה בתהליך טבעי תוך שישה, שמונה, שניים-עשר חודשים.

שאול מרידור: זה דבר שונה לגמרי, גם מבחינת המעסיקים וגם מבחינת העובדים, ובעיקר מבחינת המשק והיכולת להניע חזרה.

שאול מרידור: וזו הייתה המטרה.

שאול מרידור: מה שמוצע פה בסופו של דבר זה מענק בהיקף של 7,500 שקלים לעובד שיחזור מהראשון ביוני, כשהמענק הזה מחולק לארבע פעימות שוות בין יוני עד ספטמבר.

ינון אזולאי: מה-20, הודעתם הבוקר.

שאול מרידור: מייד, מייד אני אגע אחורה.

עודד פורר: כמדומני, זה הוחלט בוועדה - - -

שאול מרידור: חברים, תנו לי.

שאול מרידור: אני מבטיח שאני אגיד הכול.

שאול מרידור: ואם לא, אני כמובן אשאר פה לענות על כל השאלות, אם לא עניתי על משהו.

שאול מרידור: הליבה של המענק היא הראשון ביוני ואילך.

שאול מרידור: רוב העובדים לא חזרו לעבודה, מי שתהה, עד הראשון ביוני.

שאול מרידור: והמטרה היא להחזיר את כולם כמה שיותר מהר.

שאול מרידור: ולכן המענק מיועד לכל עובד שחוזר מהראשון ביוני.

שאול מרידור: 7,500 שקלים למעסיק בדרך יחסית פשוטה.

שאול מרידור: המעסיק והעובד – העובד כבר רשום בשירות התעסוקה.

שאול מרידור: המעסיק נרשם והכסף עובר ישירות מרשות המיסים לחשבון הבנק.

עודד פורר: - - -

שאול מרידור: מייד, עודד.

קטי קטרין שטרית: באמת, בואו ננסה להקשיב ברצף.

קטי קטרין שטרית: זה בלתי אפשרי, כל ההערות בצדדים.

משה גפני: נכון, מסכים.

קטי קטרין שטרית: באמת, זה מוציא מריכוז.

קטי קטרין שטרית: תנו לו לדבר.

אחמד טיבי: אני נאלץ בכאב רב להסכים עם קטי שטרית.

משה גפני: כן, לא להפריע.

משה גפני: היא צודקת.

קטי קטרין שטרית: לא, אי-אפשר.

קטי קטרין שטרית: זה מוציא מהריכוז.

קטי קטרין שטרית: אתה יודע מה?

קטי קטרין שטרית: אנחנו לא מבינים.

קטי קטרין שטרית: אנחנו רוצים לשמוע אותו, רוצים ללמוד, ואחר כך נעיר את הערות.

משה גפני: אני רק מודיע שאנחנו מקשיבים לך כמו שקטי אומרת.

משה גפני: שאול, אנחנו מקשיבים לך, ואני רוצה שתדבר ברצף.

משה גפני: זה שאנחנו לא מתערבים באמצע זה לא אומר ששתיקה כהודאה.

משה גפני: אבל מקשיבים לך ורוצים לדעת.

שאול מרידור: אף פעם בוועדה הזאת לא הנחתי את הנחה הזאת.

עופר כסיף: סוף-סוף אמרת משהו טוב ונכון.

משה גפני: הלאה, שאול.

שאול מרידור: מטרת המענק היא קליטת עובדים לאורך זמן.

משה גפני: קטי, תודה.

משה גפני: זה נכון, מה שאמרת.

שאול מרידור: וזו הסיבה שהוא מחולק לארבעה תשלומים שווים.

שאול מרידור: בכל חודש שבו העובד יועסק ישולם הסכום.

שאול מרידור: אם הוא מפסיק להיות מועסק, הסכום יפסיק להיות משולם.

שאול מרידור: וכמו שאמרתי, הליבה היא הראשון ביוני.

שאול מרידור: יחד עם זאת, מצאנו לנכון – והיום גם שר האוצר, אחרי שהוא דיבר עם יושב-ראש הוועדה, יושב-ראש הקואליציה וגם עם יושב-ראש סיעת כחול לבן, החליט להוסיף, בתיאום עם ראש הממשלה, גם את ה-19 באפריל.

שאול מרידור: זה היה יום הראשון שבעקבות הנחיות של הממשלה אפשר היה להחזיר עסקים לעבודה.

שאול מרידור: ובעצם בימים שקדמו לראשון ביוני, עובדים שחזרו יקבלו מענק מופחת.

שאול מרידור: הסיבה למענק מופחת היא שלא ריצינו לעשות מצב שבו מי שהחזיר, כי הממשלה התירה, לא יקבל כלום, בפרט שהממשלה אמרה שנתחשב בזה.

שאול מרידור: והדבר השני הוא שרצינו לחזור אחורה ל-19 באפריל לאור ההערות ששמענו, שנגעו ל-11 הימים האלה שבהם אפשר היה להחזיר עובדים.

שאול מרידור: וחלק מהעסקים החזירו, בעיקר העסקים הקטנים.

שאול מרידור: כמו שאמרתי, אם אני צריך לדבר על העיקריים, אז אחד זה מיקוד עובדים.

משה גפני: רגע, רק שנדע.

משה גפני: אתה יודע, בין חברי הוועדה יש אחד שלא כל כך מבין – אני.

משה גפני: המצב כרגע, מה שאתם מציגים לנו, הוא שזה לא מהראשון ביוני - -

שלמה קרעי: מה-19 באפריל.

משה גפני: - - אלא זה מה-19 באפריל, שאז הייתה ההודעה.

משה גפני: עכשיו, אם אני אחשוד שמה שעשיתם, את הראשון ביוני, זה בגלל שהכנסתם עז ואחרי זה רציתם להוציא את זה – אני אהיה חושד בכשרים?

שאול מרידור: כן.

שאול מרידור: אני רק אסביר.

שאול מרידור: הראשון ביוני זה 7,500 שקלים.

שאול מרידור: מה שהכנסנו זה הראשון במאי וזה 3,500.

שאול מרידור: לא הכנסנו את הראשון במאי כדי לרדת ל-19 באפריל.

שאול מרידור: 19 באפריל הגיע בעקבות הרבה מאוד הערות ששמענו.

בצלאל סמוטריץ': אבל למה רק 3,500, שאול?

שאול מרידור: רגע, שנייה.

משה גפני: רגע, רגע.

שאול מרידור: אני רק עונה ליושב-ראש, ואז אני אשמח לענות לך.

שאול מרידור: ה-19 באפריל נכנס בעקבות הערות ששמענו והרצון להתייחס גם לזה שהממשלה החזירה בעצמה מה-19 באפריל.

שאול מרידור: כך צריך להבין אותו.

שאול מרידור: בעיניי, הוא מהותי.

שאול מרידור: כמובן שכרגע הצעת החוק שמונחת אומרת: ראשון במאי.

שאול מרידור: אנחנו הסכמנו, ושר האוצר גם הודיע את זה, להעביר את הראשון במאי ל-19 באפריל.

שאול מרידור: כמובן שבסוף הסמכות שלכם, לא שלנו.

משה גפני: אז אנחנו צריכים כבר לשנות את זה בחוק?

שאול מרידור: נכון.

משה גפני: טוב.

שגית אפיק: אבל הוא לא ענה למה זה נמוך יותר.

שגית אפיק: זה מה שצריך להבין.

שגית אפיק: למה זה הנמוך הוא לא ענה.

משה גפני: לא, לא.

משה גפני: הוא לא עונה על הנמוך יותר.

משה גפני: בצלאל העלה את הנמוך יותר.

עודד פורר: בערך 100 מיליון שקלים.

שגית אפיק: נכון, אבל זו שאלה טובה למה.

שאול מרידור: אני אסביר, אני אסביר.

משה גפני: כן, כן.

משה גפני: בסדר.

משה גפני: אני ממתין בסבלנות.

שאול מרידור: צריך להבין.

שאול מרידור: המענק תפקידו לתמרץ, לגרום לאנשים לעשות פעולה.

שאול מרידור: אין שום דבר שתעשו היום, בראשון ביוני, כדי לשנות את הפעולה שאנשים עשו בחודש מאי ועכשיו בחודש אפריל.

שאול מרידור: אין קשר בין מה שאנחנו עושים היום לשאלה אם אנשים יעשו את מה שהם כבר עשו.

שאול מרידור: הם כבר עשו אותו.

שגית אפיק: אבל יש רציונל.

שגית אפיק: אבל יש רציונל.

יפעת שאשא ביטון: אבל בפעם הבאה הם כולם ישאירו את האנשים בחוץ.

עודד פורר: בדיוק.

עודד פורר: בדיוק.

יפעת שאשא ביטון: מה שאתם עושים – וזה לא רחוק.

יפעת שאשא ביטון: אני לא מדברת עכשיו על משהו דמיוני.

יפעת שאשא ביטון: בפעם הבאה כולם ישאירו את העובדים בחוץ, יחכו לראות מה הממשלה תעשה, ואז כשאתם תתקצבו - - -

אופיר כץ: הם לא יחכו – הם יפטרו.

אופיר כץ: הם לא יחכו – הם יפטרו.

יפעת שאשא ביטון: זה מה שאני אומרת.

יפעת שאשא ביטון: הם ישאירו את העובדים בחוץ, הם לא יחזירו אותם חזרה.

יפעת שאשא ביטון: דבר שני שמאוד חשוב רגע - - -

משה גפני: לא, אבל רגע.

יפעת שאשא ביטון: לא, הוא כבר מתייחס לזה.

משה גפני: אבל אני ביקשתי מחברים אחרים שלא להעלות.

משה גפני: הבעיות האלה ידועות.

עודד פורר: אה, חשבתי שזה רק ממני.

משה גפני: הן ידועות לכולנו.

משה גפני: אני אאפשר לך להעלות את זה, אבל תני לו קודם לסיים.

יפעת שאשא ביטון: עודד, אבל זה רק בשנה ראשונה שלו.

משה גפני: אתם יודעים את הבעיות שהחוק הזה מעורר.

משה גפני: בבקשה, תתייחסו.

משה גפני: אני נותן לכם את הבמה.

משה גפני: אחרי זה יהיו שאלות של חברי הוועדה.

משה גפני: בבקשה, שאול.

שאול מרידור: המטרה העיקרית של החוק, כמו שאמרתי, היא להחזיר עובדים לעבודה, לעשות את זה במהירות.

שאול מרידור: וזה רלוונטי מהראשון ביוני ואילך.

שאול מרידור: זה לא רלוונטי אחורה.

שאול מרידור: הסיבה היחידה שאחורה נמצא בחוק היא כדי להתייחס לאותה מילה של הוגנות.

עודד פורר: לפי העיקרון שלך, זה רק מהיום שהחוק יאושר, לא מהראשון ביוני.

שאול מרידור: לא.

שאול מרידור: אני אסביר, עודד.

שאול מרידור: אני רגיל לבוא לוועדה הזאת כמעט 20 שנה.

עודד פורר: מה?

שאול מרידור: אני רגיל לבוא לוועדה הזאת כבר כמעט 20 שנה, אבל עם כל כך הרבה הפרעות בשתי דקות אני מתקשה, גם אני מתקשה.

עודד פורר: לא, כי לא תמיד אתם מגיעים עם חוק עם כל כך הרבה הערות.

עודד פורר: לפעמים אתם מגיעים עם חוק עם פחות הערות.

שאול מרידור: אבל אולי תשמע מה שאנחנו אומרים?

שאול מרידור: אם זה לא יענה, אז אני מבטיח שאשאר לענות על השאלות.

שאול מרידור: עודד, בסדר?

שאול מרידור: אני מבטיח.

משה גפני: בבקשה, עודד.

משה גפני: בסדר, כן.

משה גפני: שאול.

עודד פורר: בלבד שהמחזור שלו הוא מחת ל-20 מיליון שקלים.

שאול מרידור: נכון, בלבד שהמחזור שלו מתחת ל-20 מיליון.

שאול מרידור: נכון מאוד.

שאול מרידור: עכשיו, אני אגיד גם שהטיפול פה הוא מאוד פשוט.

שאול מרידור: דיברנו גם על זה.

עודד פורר: למה שלא תעבירו את המענק ישירות לעובד?

יפעת שאשא ביטון: נכון.

שאול מרידור: כי אנחנו עושים משהו פשוט.

שאול מרידור: אין טעם להעביר לעובד בשביל שהוא יבוא איתו למעסיק.

שאול מרידור: במהות, עודד, מה שקורה הוא שהעובד מגיע עם מענק למעסיק, כי מה שקורה זה שרק עובד ספציפי שהולך למעסיק ספציפי, המעסיק יכול לקבל בשבילו 7,500 שקלים.

שאול מרידור: ולכן ברמה הכלכלית, המהות היא שכוח הוא אצל העובד, לא אצל המעסיק.

קטי קטרין שטרית: אבל המעסיק יכול לסגור את העסק אחרי חודשיים ולהשאיר אותם ללא פרנסה.

שאול מרידור: מאה אחוז.

שאול מרידור: לגמרי נכון.

קטי קטרין שטרית: זו טעות.

קטי קטרין שטרית: עשיתם כבר.

קטי קטרין שטרית: יש מסלולי תעסוקה שאתם יודעים לתת את זה לעובדים.

שאול מרידור: קטי, הכול יכול לקרות.

שאול מרידור: לא, גם במסלולי התעסוקה זה ניתן למעסיקים.

שאול מרידור: אבל אני רק אומר שזה יכול לקרות.

שאול מרידור: חברים, המשק הישראלי חווה טלטלה.

שאול מרידור: גם זה יכול לקרות.

שאול מרידור: אני אומר עוד פעם: יש הרבה מאוד כלים שהעמדנו לעסקים, כדי שהם יצלחו את התקופה הזאת.

שאול מרידור: אני מקווה שרובם אחריה יצלחו, ואני לא יכול להבטיח את זה, כי התקופה היא קשה.

שאול מרידור: אבל המטרה פה היא לגרום למעסיקים להחזיר חזרה את העובדים, למרות חוסר הוודאות והתחושות שהם נמצאים בהם לאור הקורונה.

שאול מרידור: זו המטרה ואין בלתה.

שאול מרידור: אני יודע שרוצים להלביש על המענק הזה הרבה מאוד דברים אחרים.

שאול מרידור: אני אומר לכם: אנחנו הבאנו אותו למטרה אחת ואני מציג אותה בצורה מפורטת.

שלמה קרעי: אפשר לשאול שאלה רגע, היושב-ראש?

משה גפני: רגע, שנייה.

שאול מרידור: אני רוצה, ברשותכם, להציג שנייה אחת את מה שכבר נעשה, היות שגם ביקשתם.

עודד פורר: זה הוצג.

עודד פורר: אל תפתח את זה, תאמין לי.

משה גפני: רגע, שנייה, שנייה.

שאול מרידור: אתם ביקשתם שנציג, אני לא מבין.

עודד פורר: אתם הצגתם את זה.

עודד פורר: אתמול הייתם בוועדה, שלשום.

שלמה קרעי: הציגו את זה.

עודד פורר: אני אשמח לפתוח את מה שאתם מציגים פה לדיון.

משה גפני: כן, בבקשה.

קריאה: זה אותה מצגת שראינו, לא?

שאול מרידור: לא, לא.

שאול מרידור: אני מבטיח שלא.

שאול מרידור: רק תהיו סבלניים, אני במטיח שלא.

שאול מרידור: על זה דיברתם אתמול.

שאול מרידור: אנחנו מעוניינים להציג לכם גם את הפירוט של הדבר הזה, בפרט את הפירוט של המענקים והפעימות.

שאול מרידור: ערן כבר הגיע?

ערן יעקב: כן, כן.

ערן יעקב: אני פה.

שאול מרידור: מעולה.

שאול מרידור: אז ערן יעקב רגע יציג את הפירוט של המענקים.

משה גפני: ערן הגיע בזמן, אני חייב לציין.

משה גפני: ומה שאמרתי השבוע שהם לא בסדר, זה לא נכון.

משה גפני: בעניין הזה הם בסדר.

שאול מרידור: אני רק אתן פירוט והסתייגות.

שאול מרידור: הפירוט שאתם רואים פה הוא פירוט שמשתנה כל הזמן.

שאול מרידור: בתחילת חודש יוני, אני מניח בשבוע הבא יתפרסם מידע עדכני של החשב הכללי שמציג את הדברים בצורה מפורטת ורשמית.

שאול מרידור: אבל היות שהוועדה ביקשה, אני מביא לפה את הפירוט שנכון להיום – אני מזהיר מראש כדי שלא תגידו שלא אמרתי – זה מידע שמתעדכן כל הזמן.

שאול מרידור: אבל המידע הזה מראה לכם מה הנתח שהיה בתוכנית ומה הביצוע שלו.

שאול מרידור: אני פה.

שאול מרידור: אני אעבור על זה.

שאול מרידור: מענה למשרדי הממשלה.

שאול מרידור: הוא כולל בעיקר את משרד הבריאות, אבל משרדים אחרים, כמו רווחה, בט"פ.

שאול מרידור: הוקצו 11 מיליארד שקלים.

שאול מרידור: בוצעו והתחייבו כבר כמעט 7 מיליארד, ואנחנו מניחים שעד סוף השנה כל הכסף הזה יתחייב ויצא.

שאול מרידור: אבטלה וחל"ת כרגע יצאו כבר כמעט 5 מיליארד שקלים.

שאול מרידור: סיוע לעצמאים – מתוך 3.8 מיליארד שהוקצו, יצאו כבר 3 מיליארד באותן פעימות שעוד מעט ערן ידבר עליהן.

שאול מרידור: מענק הוצאות קבועות – הוקצה 5.2 מיליארד, יצא כבר כמעט מיליארד, וגם על זה ערן ידבר.

שאול מרידור: הלוואות לעסקים קטנים ובינוניים – תוקצבו במקור ב-8 מיליארד ועלו ל-14 מיליארד, וכרגע עומד על 12.5 מיליארד שקלים, וגם על זה אנחנו נדבר בהמשך.

ניר ברקת: מה הבדל בין אשראי למענקים פה?

שאול מרידור: אשראי זה האחרון.

שאול מרידור: כל השאר זה מענקים.

שאול מרידור: אשראי זה השורה האחרונה של הלוואות.

אופיר כץ: אבטלה וחל"ת 44% – ההמשך כאילו ישלים את זה ל-100% בחודשים הבאים?

אופיר כץ: כי אם אנחנו נחזיר את האנשים לעבודה, זה רק - - -

שאול מרידור: גם ההמשך וגם זה.

שאול מרידור: זה מאוד תלוי.

שאול מרידור: קודם כול, אני מקווה שככל שנצליח להחזיר אותם מהר, כך נחסוך שם.

אופיר כץ: לא, אתם אישרתם כאילו פעמיים לאותו לענף.

שאול מרידור: לא, לא.

שאול מרידור: אני רק אזכיר שכשאישרתם את 14 מיליארד הוא בעצם כלל יותר כסף, 16 נקודה משהו מיליארד.

שאול מרידור: למה?

שאול מרידור: כי, למשל, מענק העצמאים הניח שאנחנו נחסוך 1.5 מיליארד שקלים פה, בתוך האבטלה.

שאול מרידור: הדבר השני שמשפיע על זה, זה השכר של העובדים ומשך האבטלה.

שאול מרידור: והדבר הזה משתנה לא רק בגלל מענק התעסוקה.

שאול מרידור: הוא משתנה גם בגלל מה שיקרה במשק: האם יהיה גל שני או לא?

שאול מרידור: האם עסקים יחזרו יותר מהר מהצפוי או פחות מהר?

שאול מרידור: כל הדברים האלה, מבחינת הפרט זהו מנגנון אוטומטי.

ניר ברקת: הסיוע הישיר לעסקים הוא 4 מיליארד שקלים?

שאול מרידור: למה 4 מיליארד שקלים?

ניר ברקת: הביצוע כולל התחייבויות, 3 מיליארד פלוס 0.85 – 4 מיליארד שקלים.

שאול מרידור: עד כה יצא 3.85 מיליארד שקלים, נכון.

ניר ברקת: לפחות 4 מיליארד שקלים סיוע ישיר לכל העסקים במדינת ישראל.

ניר ברקת: כל השאר זה אשראי.

עודד פורר: אגב, הסיוע לעצמאים הוא לא סיוע לעסק.

עודד פורר: הסיוע לעצמאים ניתן - - -

שאול מרידור: אתה לא יודע להפריד בין העסק לבין העצמאי.

עודד פורר: לא ניתן.

עודד פורר: זה מדמי האבטלה.

עודד פורר: הוא לא סייע לו לא בהתמודדות עם המשבר בעסק הסגור, הלוואות, ספקים.

עודד פורר: זה לא היה בשביל הזה.

עודד פורר: הוא קיבל 3,000 שקלים, זה לא בשביל החזר הלוואות על השקעות שהוא בהון או על הוצאות שיש לו לספקים.

עודד פורר: זה בשביל שיהיה לו כסף, שהוא יוכל ללכת למכולת.

ניר ברקת: הסיוע הישיר הוא שולי.

ניר ברקת: הוא שואף לאפס.

עודד פורר: הסיוע הישיר ששאול התייחס אליו הוא המענק של 5.2 מיליארד, שמתוכו בוצע רק 16%.

ניר ברקת: נכון.

ניר ברקת: מיליארד שקל.

ניר ברקת: זה כל הסיוע - - - אני רק רוצה להבין אם זה נכון.

עודד פורר: 850,000.

שאול מרידור: אם תיתן לי להשלים, אני מבטיח שאם אני אהיה בסוף, אם משהו לא מובן, אני מתחייב לענות על כל השאלות.

עודד פורר: הבעיה היא שאנחנו מבינים.

שאול מרידור: חבר הכנסת פורר, אני לא יכול להחליף אותך.

שאול מרידור: אתה רוצה להפריע, אז תפריע.

שאול מרידור: אני מנסה רגע להבהיר.

שאול מרידור: היות שביקשתם פירוט, אני מנסה לפרט.

ניר ברקת: פחות ממיליארד שקל לכל העסקים בישראל.

שאול מרידור: אני אנסה לפרט.

שאול מרידור: ואם עדיין יהיו שאלות, אני מבטיח לענות.

שאול מרידור: התוכנית הזאת, אתם מכירים אותה.

שאול מרידור: זו התוכנית שאישרתם בתיקון חוק היסוד שהיה לפני יומיים.

שאול מרידור: אני לא מתכוון לעבור עליה שוב.

שאול מרידור: והסיכום של התוכנית בסך הכול הוא כ-100 מיליארד שקלים, שזה - - -

עודד פורר: אני אשמח שתחזור - - -

שאול מרידור: שנייה, שנייה.

ניר ברקת: לא.

ניר ברקת: לא.

ניר ברקת: פשוט לא ראינו את השקף.

ניר ברקת: אנחנו רוצים לראות.

עודד פורר: השקף הקודם.

עודד פורר: אתה ביקשת להציג את זה.

עודד פורר: האי קיזוז כפל קצבאות.

עודד פורר: זה עוד לא קרה.

עודד פורר: אלה דברים שלא קרו.

שאול מרידור: אבל זו התוכנית שאתם אישרתם את המקורות שלה רק לפני יומיים.

עודד פורר: כן אבל הצבענו באי קיזוז כפל קצבאות.

שאול מרידור: לא הבנתי.

שאול מרידור: אבל חבר הכנסת פורר, אתה אישרת את זה פה בוועדה כמסגרת לפני יום וחצי.

עודד פורר: האי קיזוז כפל קצבאות – אתם הבטחתם את זה לפני חודש וחצי.

שאול מרידור: אני אזכיר עוד פעם.

עודד פורר: אי קיזוז כפל קצבאות, הוספת אותו - - - הבטחתם לפני חודש וחצי.

שאול מרידור: אני לא יודע.

שאול מרידור: הממשלה הזאת לא קיימת יותר משלושה שבועות.

שאול מרידור: איך לפני חודש וחצי שר האוצר הבטיח.

עודד פורר: אתה היית הממונה על התקציבים כבר לפני חודש וחצי, שאול.

שאול מרידור: אבל אני לא הבטחתי.

שאול מרידור: מי שהבטיח את זה – זה שר האוצר החדש, שנכנס לתפקיד לפני פחות משלושה שבועות.

יפעת שאשא ביטון: עודד, זה לא רלוונטי.

יפעת שאשא ביטון: זה רלוונטי שזה יקרה.

יפעת שאשא ביטון: אתם עכשיו מתווכחים על מתי זה הוחלט.

עודד פורר: האי קיזוז כפל קצבאות עלה פה פעם אחר פעם כמעט בכל דיון.

יפעת שאשא ביטון: מה שחשוב הוא שזה יקרה.

יפעת שאשא ביטון: אם זה אושר לפני יומיים, זה צריך לצאת לביצוע.

יפעת שאשא ביטון: זה הסיפור.

שאול מרידור: חברים, מאה אחוז.

יפעת שאשא ביטון: כן, אי-אפשר כבר לתקן את מה שהיה.

יפעת שאשא ביטון: צריך לראות איך אנחנו מתקדמים איתם.

יפעת שאשא ביטון: רגע, אבל זה קורה נכון, שאול?

עודד פורר: האי קיזוז כפל קצבאות – זה יקרה אולי בעוד שלושה חודשים.

יפעת שאשא ביטון: לא.

יפעת שאשא ביטון: אז בואו נקבל התחייבות.

יפעת שאשא ביטון: אנחנו צריכים לקבל התחייבות, שזה מתחיל לנוע מעכשיו.

יפעת שאשא ביטון: שאול, שאול, שאול, אתה יכול בינתיים לענות לנו?

יפעת שאשא ביטון: האי קיזוז כפל קצבאות יחול מעכשיו, נכון?

יפעת שאשא ביטון: תן לנו מתי זה צפוי להתחיל.

שאול מרידור: חברים, היות ששר האוצר התחייב על זה, אז נראה לי מצחיק שאתם מבקשים ממני שאני אערוב למה ששר האוצר אמר.

שאול מרידור: הוא אמר ואנחנו מקווים לקיים את הבטחתו כלשונה.

יפעת שאשא ביטון: שאול, אנחנו יודעים את הדינמיקה וצריך לפעמים גם להקפיד שאתם עושים את מה שאנחנו מחליטים שיקרה.

שאול מרידור: בסדר.

שאול מרידור: הינה, אני אומר את זה.

שאול מרידור: בסדר?

יפעת שאשא ביטון: יפה.

יפעת שאשא ביטון: כן.

יפעת שאשא ביטון: חשוב.

שאול מרידור: אוקיי.

שאול מרידור: יש עוד שאלות על זה?

שאול מרידור: מי שאל?

שאול מרידור: עודד פורר?

יפעת שאשא ביטון: יש לי שאלות על המענק.

קטי קטרין שטרית: אתה יודע, המחלוקות האלה נראות כמאבק טכני, אבל הוא מאוד חשוב.

קטי קטרין שטרית: אם באמת היינו מקבלים את החומר לפני, אז היינו יכולים, אתה יודע, לשבת, לחשוב.

קטי קטרין שטרית: עכשיו , על כל דבר אתה תצטרך הסבר.

שאול מרידור: אני מבין.

קטי קטרין שטרית: פשוט להבא, כי אנחנו בוועדת כספים.

שאול מרידור: אני אגיד לך, מניסיוני הדל בוועדה.

שאול מרידור: אחד – אני מסכים להערה וקיבלתי אותה מראש.

שאול מרידור: שניים – את המצגת הזאת גמרו להכין אותה לי בשעה 02:00 ואני אשרתי אותה - - -

קטי קטרין שטרית: טובי המוחות נמצאים אצלך.

שאול מרידור: מאה אחוז, מוחות.

שאול מרידור: אבל הם גם עובדים.

שאול מרידור: הם לא רק מכינים מצגות.

שאול מרידור: והדבר השלישי – מהניסיון שלי, זה לא היה מקטין את כמות ההערות, אבל זה רק הניסיון שלי.

שאול מרידור: מאה אחוז.

קטי קטרין שטרית: תאמין לי, הם היו מסודרים.

קטי קטרין שטרית: לא מתפרצים על כל מילה.

שאול מרידור: אשרי המאמין.

שאול מרידור: אני אתקדם רגע.

שאול מרידור: ברשותכם, אם אפשר לעבור רגע לערן יעקב.

ינון אזולאי: רק בתוכנית שמתוקצבת ב-4 מיליארד.

שאול מרידור: אני לא שומע.

ינון אזולאי: תוכנית עידוד שתקצבתם אותה ב-4 מיליארד.

שאול מרידור: כן.

ינון אזולאי: שאמר את זה אחמד טיבי מקודם לגבי התוכנית לעידוד התעסוקה שנמצאת במשרד הכלכלה, זו תוכנית 4.

ינון אזולאי: 17, 4.18.

שאול מרידור: זה לא בא במקומה.

שאול מרידור: לשאלת חבר הכנסת טיבי, אין לנו כוונה ולא הייתה כוונה - - -

אחמד טיבי: דקה, דקה.

אחמד טיבי: דקה, לא שמעתי.

אחמד טיבי: בבקשה.

ינון אזולאי: לגבי התוכנית של 4.17, 4.18.

אחמד טיבי: תן לנו לשמוע אותו.

אחמד טיבי: הדברים יישמעו.

אחמד טיבי: בבקשה.

שאול מרידור: אין לנו כוונה ולא הייתה כוונה להחליף תוכנית בתוכנית.

שאול מרידור: אין שום קשר בין - - -

קטי קטרין שטרית: אבל היא איננה.

קטי קטרין שטרית: איננה.

קטי קטרין שטרית: 200 מיליון שקלים שהיו שם.

שאול מרידור: רגע, חברים, אנחנו בתקציב המשכי.

שאול מרידור: מה שקורה בתקציב המשכי הוא שמה שהיה קודם ממשיך.

ינון אזולאי: לא.

שאול מרידור: שנייה אחת.

שאול מרידור: התוכנית הזו לא נועדה להחליף שום תוכנית אחרת, גם לא התוכניות שאמרתם.

אחמד טיבי: אני רוצה להבין כמו שאזולאי רוצה להבין.

אחמד טיבי: אז אתה אומר שמה ששאלתי לגבי מסלולי העסקה 4.17, 4.18 של תעסוקת ערבים, חרדים בפריפריה לא יבוטלו?

ינון אזולאי: ו-4.20.

שאול מרידור: אנחנו לא נוגעים בתוכניות אלה בעקבות הדבר הזה.

משה גפני: לא, רגע, רגע.

קטי קטרין שטרית: אבל היא לא קיימת.

קטי קטרין שטרית: היא לא קיימת.

משה גפני: שאול, דקה.

משה גפני: אני רוצה גם לשמעו.

משה גפני: זה גם חשוב לי, בגלל שאני רוצה שהציבור הערבי לא ייפגע.

משה גפני: החרדים זה לא משנה, מה חרדים.

קטי קטרין שטרית: לא, לא.

קטי קטרין שטרית: יש הרבה מסלולים גם לחרדים.

קטי קטרין שטרית: אל תזלזל, הרב גפני.

משה גפני: לא, לא.

משה גפני: בסדר.

משה גפני: אבל שהוא לא יחשוד בי.

קטי קטרין שטרית: מסלולים טובים.

קטי קטרין שטרית: אתה יודע גם מי ניהל את זה.

משה גפני: אבל, קטי, שהוא לא יחשוד בי שאני מעלה את זה בגלל החרדים.

ינון אזולאי: לא, הוא דואג לטיבי שידאג לו.

ינון אזולאי: ואנחנו נדאג לטיבי.

משה גפני: אני בגלל הערבים.

קטי קטרין שטרית: אז אני בגלל החרדים.

קטי קטרין שטרית: בסדר.

משה גפני: כל הכבוד לך.

ינון אזולאי: אז אני בגלל הפריפריה.

משה גפני: אני רוצה לדעת, שאול, שתגיד לפרוטוקול האם - - -

אחמד טיבי: לפרוטוקול.

אחמד טיבי: אנחנו רוצים לשמוע תשובה.

משה גפני: רגע, אחמד.

משה גפני: בגלל שגם דיברו איתי, אחמד דיבר איתי בבוקר, דיברו איתי על הדבר הזה, אני מבקש לדעת תשובה פורמלית.

משה גפני: אתה הממונה על התקציבים, תגיד.

שאול מרידור: אנחנו לא פוגעים באף תוכנית.

שאול מרידור: אנחנו לא פוגעים בשום תוכנית אחרת של משרד הכלכלה שעוסקת בתעסוקה לא של חרדים ולא של ערבים.

ינון אזולאי: אבל זה לא זה, לא אני.

אחמד טיבי: לרבות 4.17, 4.18?

שאול מרידור: הכול, כל התוכניות.

ינון אזולאי: אחמד, אחמד, זה לא אני.

ינון אזולאי: אני אסביר.

ינון אזולאי: כיום, בגלל שאין תקציב מדינה, התוכנית לא מתוקצבת.

קטי קטרין שטרית: נכון.

ינון אזולאי: אז אני אחדד את השאלה שלי.

ינון אזולאי: אני מבין שאתה לא צריך משם את ה-150 מיליון שהיה מתוקצב ב-2019.

ינון אזולאי: אני שואל: למה פה לא תוסיף עידוד תעסוקה ותגיד: אפילו שאין כרגע תקציב, אני אשים את ה-150 או 200 מיליון שקלים האלה בעידוד תעסוקה במקומות האלה?

ינון אזולאי: אני לא מדבר על תקציב מדינה.

ינון אזולאי: אני מדבר על עידוד תעסוקה.

יפעת שאשא ביטון: כן, אבל אנחנו מנסים רגע לדבר על החזרת העובדים שהיו בתעסוקה.

קטי קטרין שטרית: לא, לא.

קטי קטרין שטרית: שאול, זה דבר שצריך לחשוב עליו.

קטי קטרין שטרית: כי זה אפילו כפול ומכופל.

שאול מרידור: אני אנסה לענות.

קטי קטרין שטרית: כי זה העידוד.

קטי קטרין שטרית: המעסיק עכשיו יביא עובדים בגלל זה.

שאול מרידור: דקה, אני לא יכול.

שאול מרידור: תקשיבו רגע, זה מאוד קשה להתנהל ככה.

שאול מרידור: אני אסביר לכם.

משה גפני: אוקיי.

שאול מרידור: אנחנו במסגרת תקציב המשכי.

שאול מרידור: זה המצב.

שאול מרידור: אני לא מתכוון לשנות אותו, כי חוקתית אני לא יכול.

שאול מרידור: אנחנו נגיש ממש מהר תקציב מדינה לכנסת.

שאול מרידור: נבוא לוועדה הזאת, למשל, עם תקציב משרד הכלכלה.

שאול מרידור: דרך אגב, היושב-ראש יכול לקבוע דיון על תקציב ספציפי של משרד הכלכלה פה.

שאול מרידור: שכך יעשה.

שאול מרידור: אם תחשבו שהתקציב שהצגנו ביחד עם משרד הכלכלה לא עונה על דרישתכם, יש לנו איך לעבוד על זה.

שאול מרידור: אבל אתם מבקשים ממני עכשיו לדבר על תקציב שטרם חוקק.

שאול מרידור: אני לא יכול.

קטי קטרין שטרית: לא, לא.

קטי קטרין שטרית: זה דווקא במסגרת של מה שאתה עושה עכשיו.

קטי קטרין שטרית: הרי מה אתה רוצה?

קטי קטרין שטרית: אתה אומר: אני רוצה לשטיח כמה שיותר את העקומה של האבטלה.

קטי קטרין שטרית: עכשיו מה קורה?

קטי קטרין שטרית: הפרויקט הזה הוא פרויקט אדיר.

קטי קטרין שטרית: לקחו את הבלתי מועסקים משני המגזרים, גם החרדים, גם הערבים, ונתנו להם את העידוד הגדול ביותר שיכול להיות.

קטי קטרין שטרית: אתה יכול לבקר בצפון ובדרום ולראות עד כמה חברות כאלה - - -

שאול מרידור: אני מכיר.

שאול מרידור: קטי, אני מכיר את התוכניות האלה.

משה גפני: קטי, לא נתחיל עכשיו דיון על העניין הזה.

קטי קטרין שטרית: לא, אבל צריך להכניס את זה.

משה גפני: רגע, שנייה.

משה גפני: אני הולך לעזור לך.

משה גפני: שנייה.

קטי קטרין שטרית: תודה.

משה גפני: אני מבקש להגיד לכם, לממשלה, אתם הממשלה בעניין הזה: אני מבין, בניגוד למה שחשבנו וחשדנו, שאתם מורידים מהסעיף הזה ומעבירים אותו, שהוא יהיה תקציב, חלק מהתקציב של עידוד התעסוקה.

משה גפני: לא.

משה גפני: אתם לא נוגעים בזה.

משה גפני: היה אפס ויישאר אפס.

אחמד טיבי: תשובה.

משה גפני: - - מה אתם מתכוונים לעשות?

משה גפני: אני מבקש מכם תשובה מה אתם מתכוונים לעשות במסגרת עידוד התעסוקה של השכבות המוחלשות הללו, שלהן יש תוכניות מהסוג הזה, שכרגע היות שאין תקציב הסעיף הוא אפס.

משה גפני: מה אתם מתכוונים לעשות.

משה גפני: מתכוונים להעביר לשם כסף, לעשות משהו בעניין.

משה גפני: תקציב המשכי.

משה גפני: הרי הכול יעמוד.

משה גפני: אז מה הועילו חכמים בתקנתם על עידוד תעסוקה בשעה שמשאירים את זה ככה?

משה גפני: יתקיים על זה דיון.

שאול מרידור: מאה אחוז.

משה גפני: אני למדתי כבר שיש חלקים באוכלוסיית הממשלה שאין להם פתרונות.

משה גפני: אז הם אומרים: זה ועדת הכספים.

משה גפני: אתמול קיבלתי מכתב שמורים חרדים לא מקבלים מענק בגלל שזה תקוע בוועדת הכספים.

משה גפני: חיפשתי איפה בוועדת הכספים יש מקום לתקוע דברים כאלה, ולא מצאתי.

משה גפני: אין.

משה גפני: לא תזרקו עלינו שאנחנו אשמים בזה שאין עידוד תעסוקה.

משה גפני: אתם אשמים, בגלל שאין בתקציב ההמשכי שקל לתוכנית החשובה הזאת, לעידוד תעסוקה.

משה גפני: זה הכול.

משה גפני: אני רוצה תשובה.

שאול מרידור: מאה אחוז.

משה גפני: הלאה.

שאול מרידור: ערן, אתה רוצה להתייחס?

שאול מרידור: תודה.

משה גפני: ערן, בבקשה.

משה גפני: אני משבח את רשות המיסים על הפעילות שלה.

משה גפני: לפעמים יש איתה בעיות, אבל השבוע הייתם בסדר.

ערן יעקב: תודה.

ערן יעקב: תודה רבה.

ערן יעקב: אני מקווה שתמשיך ככה.

משה גפני: לא, לא.

ינון אזולאי: הוא מקווה שאתם תמשיכו ככה.

ערן יעקב: אנחנו מנסים.

ערן יעקב: אז קודם כול, שלום, בוקר טוב.

ערן יעקב: אני התבקשתי לתת סקירה על הפעימות שכבר חלקן בעיצומן, חלקן לקראת סיום כבר.

ערן יעקב: אפילו הייתי אומר שהפעימה הראשונה והשנייה מתחילות למצות את עצמן, וזו אני חושב בשורה חיובית לכולנו, בטח ובטח לעצמאים, שמקבלים את הפעימות האלה.

ערן יעקב: מה עומד בבסיס המענקים האלה?

ערן יעקב: ראשית, המענקים גם בפעימה הראשונה וגם בשנייה הם באים לתת מענה סוציאלי לאותם אנשים שנפגעו, שמטה לחמם נפגע.

ערן יעקב: הפעימה הראשונה מדברת על מענק עד 6,000 שקלים.

ערן יעקב: תכף אני אסביר את המתווה שהיה, שהוא כבר לקראת סיום.

ערן יעקב: והפעימה השנייה גם היא קצת שונה אבל דומה לראשונה והורחבה.

ערן יעקב: המשמעות היא שאפשר להגיע עם המענק עד 10,500 שקלים לעצמאי.

ערן יעקב: בפעימה הראשונה והשנייה מדובר רק על העצמאים.

ערן יעקב: בפעימה השנייה מדובר גם על בעלי שליטה.

ערן יעקב: זה אומר שכירים של החברה.

ערן יעקב: זה אומר שאדם שיש לו חברה, שהוא בעל שליטה, אבל הוא מושך משכורת מחברתו.

ערן יעקב: גם הוא יהיה זכאי בפעימה השנייה למענק.

ערן יעקב: והפעימה השלישית, שמבוססת על פיצוי לעסקים עצמם.

ערן יעקב: זה אומר שבעל השליטה יכול לקבל כבעל שליטה, גם העסק שלו יכול לקבל מענק, שגם הוא מבוסס בעיקר על הוצאות הלא נחסכות של העסק.

ערן יעקב: היות שלעסק בתקופה הזאת – כמו שאתם יודעים, שחלקם של העסקים היו צריכים להיסגר וכו' – היו לו לא מעט הוצאות נחסכות.

ערן יעקב: אבל היו להם גם הוצאות שלא נחסכו, כן.

ערן יעקב: זה יכול להיות שכר דירה, זה יכול להיות הוצאת ריבית כזו ואחרת.

ערן יעקב: ואנחנו צריכים לשקף את ההוצאות הלא נחסכות האלה ולגביהן לתת מענק וגם טיפה סוג של פיצוי כדי לאפשר לעסקים האלה באמת להמשיך את יומם מייד כשהמצב יתאפשר.

ניר ברקת: אבל עד עכשיו הוצאתם קצת פחות ממיליארד שקלים.

ערן יעקב: הוצאנו כבר יותר.

ערן יעקב: כן, תלוי איך מסתכלים על זה.

ערן יעקב: כי הפעימה השלישית מובנית מכאלה שעד 300,000 שקלים ומכאלה שמעל 300,000 שקלים ועד 20 מיליון שקלים.

ערן יעקב: וכבר יצאו יותר ממיליארד שקלים על הפעימה השלישית הזו סך הכול.

ערן יעקב: כלומר, גם עד 300,000.

ניר ברקת: אני מדבר על כל החישוב של המענק - - - 5 מיליארד שקלים - - -

ערן יעקב: לא.

ערן יעקב: 5 מיליארד זה הכול ביחד מה שאמרתי כרגע, כן.

ניר ברקת: נכון.

ניר ברקת: אז כל הדיבור - - -

ערן יעקב: מעל מיליארד, 1.2-1.1 מיליארד שקלים.

ניר ברקת: כמיליארד שקלים.

ערן יעקב: צריך לזכור שזה התחיל רק ב-12 במאי, כן?

ערן יעקב: ואנחנו מניחים שכמובן מרבית התקצוב שניתן לפעימה הזאת ימוצה.

ערן יעקב: אין שאלה.

ערן יעקב: צריך לזכור שחלק גדול מהעסקים – אני תכף אציג את זה.

ניר ברקת: אבל כשמרידור אומר שעד עכשיו נתנו סיוע לעסקים, הוצאות נחסכות, כל הסכום שתוקצב בפועל אולי כמיליארד שקלים לכל העסקים במדינת ישראל.

ערן יעקב: למודל הזה תוקצב – לכל ההוצאות האלה של עסקים עד 300,000, מ-300,000 – תוקצב בכ-5 מיליארד, וכבר ניתן להגיד שמעל 1.2 מיליארד כבר יצא, זה כבר בחשבונות של האנשים.

ערן יעקב: זה לפי תביעת המעסיק.

ערן יעקב: כלומר, ככל שהמעסיקים יתבעו יותר, אין ספק שהדבר הזה יגיע למיצוי, אנחנו מקווים.

ערן יעקב: הינה, אני כבר אראה לכם את הנתונים ואז תוכלו לראות.

ינון אזולאי: ערן, רק שאלה.

ינון אזולאי: אני לא הבנתי לגבי העסקים שמעל 20 מיליון שקלים.

ינון אזולאי: הם מקבלים סיוע או לא מקבלים?

ערן יעקב: הם מקבלים סיוע ממקורות אחרים.

ערן יעקב: היות שיש להם הלוואות מוטבות, יש להם את העניין הזה של מה ששאול כרגע הסביר לגבי אותם כאלה שמחזירים עובדים.

ערן יעקב: אז גם הם נמצאים בתוך המענק הזה, והם נמצאים שם בסדרי גודל מאוד גדולים ובסכומים מאוד גדולים, ככל שמדובר על כמות עובדים גדולה שיש לעסקים האלה.

ערן יעקב: צריך לזכור שמדובר בכמות עסקים מאוד מאוד מאוד קטנה.

ינון אזולאי: מבחינת מענקים יש להם רק את העובדים.

ינון אזולאי: אין להם מענק?

שאול מרידור: וארנונה עסקית.

ינון אזולאי: איך?

שאול מרידור: יש להם שלושה דברים מרכזיים.

ינון אזולאי: את ארנונה.

שאול מרידור: רגע, אני רק אסביר.

ינון אזולאי: אוקיי.

שאול מרידור: ארנונה עסקית, בסך הכול 3 מיליארד שקלים.

שאול מרידור: מענק התעסוקה שאתם מדברים עליו עכשיו.

ערן יעקב: והלוואות.

ינון אזולאי: אבל יש לכם איזושהי בקרה על הלוואות?

ינון אזולאי: שאותם אלה שמגישים – הרי אנחנו מקבלים הרבה תלונות על בעלי עסקים שמגישים ומגיעים אלינו.

ינון אזולאי: מעבירים אותם שבעה מדורי גיהינום, בסוף הם לא נותנים להם.

שאול מרידור: תראה, עד היום 70% ממי שהגיש, קיבל.

שלמה קרעי: לא נכון.

שלמה קרעי: 27,000 מתוך 60,000.

שאול מרידור: לא.

שאול מרידור: תקשיבו רגע.

ינון אזולאי: היו 63,000 שהגישו.

ינון אזולאי: 45,000 נבדקו.

ינון אזולאי: 33,000 קיבלו.

משה גפני: ינון, השאלה - - -

שאול מרידור: אבל בסדר, יש תהליך.

משה גפני: רגע, שאול.

אסף וסרצוג: אבל ינון, בשביל זה מגדילים את הקרן.

משה גפני: לא לענות בלי שאני נותן רשות.

משה גפני: אני מבקש שנעשה רגע הפסקה.

משה גפני: אני רוצה שתסבירו לוועדה – אפשר רגע שקט?

משה גפני: אני מבקש שתסבירו לוועדה – אם אנחנו מאשרים את החוק הזה היום, מחר, מוחרתיים, אני מניח שזה ייגמר; אנחנו בסך הכול כולם תומכים ברעיון; יש פה בעיות עם פרטים.

משה גפני: אני רוצה לדעת – החוק הזה עובר.

משה גפני: אני מחזיר עובד, אני רוצה לדעת מתי אני מקבל את הכסף ואיך.

משה גפני: מה אני צריך לעשות?

משה גפני: אני למלא טופס?

משה גפני: מה אני צריך לעשות?

שאול מרידור: אני אענה.

שאול מרידור: אני אענה.

משה גפני: אני אגיד לך למה אני שואל.

משה גפני: אני הייתי שואל אותך בארבע עיניים, אבל לא מפריע לך כששואלים אותך בגלוי.

משה גפני: הרבה פעמים העברנו פה חוקים ובסוף התברר לנו, אחרי זמן רב, שזה לא בוצע.

משה גפני: הטופס לא היה בסדר.

משה גפני: עד שהכינו אותו ועד שאותו אדם מהפיצוצייה היה צריך למלא את הטופס.

משה גפני: הוא לא יודע איך ממלאים אותו.

משה גפני: אני רוצה לדעת.

משה גפני: יש אצלכם טופס, שלוחצים עליי כל הזמן לאשר את החוק כמה שיותר מהר?

משה גפני: אני בעל הפיצוצייה ואני החזרתי עובד, אני יכול לקבל עליו כסף בשבוע הבא?

שאול מרידור: אני אסביר.

משה גפני: כמה זמן זה לוקח?

שאול מרידור: אני אסביר.

משה גפני: אתה יודע, יש לי גם נקיפות מצפון.

משה גפני: מדבר איתי שר האוצר.

משה גפני: הוא אומר: אני מטיב בזה.

משה גפני: זה נכון.

משה גפני: הוא מטיב בזה עם הציבור של השכירים, של המעסיקים.

משה גפני: תגידו את האמת: מתי הוא יקבל את הכסף ומה הוא צריך לעשות?

משה גפני: איזה טופס?

משה גפני: יש לכם טופס שאתם יכולים להראות לנו?

שגית אפיק: כי בהצעה אין לחות זמנים.

שגית אפיק: למרות הפרטים הרבים שיש בהצעת החוק ביחס למי שחס וחלילה יקבל כסף ביתר ואיך אפשר יהיה לחזור אליו ולקחת ממנו את הכסף הזה, אין פרטים.

משה גפני: 30,000 שקלים הוא מקבל קנס.

שגית אפיק: לא לוחות זמנים ביחס למועד שבו אותו אדם יקבל מרגע שהוא הגיש את הבקשה.

שגית אפיק: אין טפסים ביחס לבקשה, איך היא צריכה להיראות.

שגית אפיק: והרבה פעמים אנחנו גילינו שהדברים האלה בסופו של דבר – אם הם לא קיימים, אז לוקח זמן לייצר אותם אחרי שהצעת החוק עוברת.

משה גפני: בבקשה.

עודד פורר: אבל יש לי שאלה לגבי השקף שהציג.

משה גפני: רגע, אני אמרתי שאני עושה הפסקה רגע.

עודד פורר: אה, אוקיי.

משה גפני: אני קודם רוצה לדעת, בגלל שזאת שאלה - - -

עודד פורר: אני איתך לגמרי בעניין הזה.

משה גפני: לא.

משה גפני: זו שאלה מאוד חשובה, מבחינתי.

משה גפני: מכיוון שמבקשים ממני להעביר את זה.

עודד פורר: אני יכול לתת לך פתרון שגם יקדם את החקיקה.

משה גפני: מה?

עודד פורר: תשים בסוף סעיף.

משה גפני: לא, לא.

משה גפני: אני לא מחפש.

עודד פורר: החוק נכנס לתוקף רק מהרגע שנאשר בוועדה את הטופס.

משה גפני: אבל עם כל הכבוד, אני לא רוצה ללכת עם התחכמות כזאת.

שגית אפיק: הם יכולים להביא את הטופס היום.

משה גפני: התחכמויות אני למדתי בכולל.

משה גפני: אני יודע.

משה גפני: תאמין לי, אני בזה איש מקצוע יותר טוב ממך.

עודד פורר: אבל הם עושים תרגילים, מתחכמים כל הזמן.

משה גפני: אני לא רוצה התחכמות.

משה גפני: אני רוצה שיגידו תשובה.

שגית אפיק: שיקבעו לוחות זמנים.

ינון אזולאי: שיניחו היום את הטופס.

שגית אפיק: נכון.

משה גפני: - - אני בעל הפיצוצייה רואה את הכסף.

משה גפני: בבקשה.

ינון אזולאי: לא.

ינון אזולאי: הרב גפני, שיניחו טופס מה צריך להיות, שמפה אתה יכול להפיץ את זה.

משה גפני: בסדר.

משה גפני: אז אני שאלתי.

ינון אזולאי: לא, אבל כל פעם מתגלגלים עוד פעם ועוד פעם.

ינון אזולאי: שיניחו את הטופס.

משה גפני: אתה צודק.

משה גפני: זו השאלה.

משה גפני: אני מצטרף לשאלה של ינון.

שאול מרידור: הצורך שלנו להעביר את החקיקה בצורה מהירה ככל האפשר - -

משה גפני: לא.

משה גפני: זה בסדר, הבנתי.

שאול מרידור: - - נובע מזה שהיום כל המעסיקים מסתכלים ורוצים לראות אם מה שהממשלה הכריזה אכן יקרה.

שאול מרידור: זה בסדר.

שאול מרידור: אני מאמין לך.

שאול מרידור: יושב-ראש, אני מאמין לך.

שאול מרידור: הציבור יאמין כשהוא יראה את זה מחוקק.

משה גפני: מאה אחוז.

שאול מרידור: זה המצב.

משה גפני: טוב.

שאול מרידור: אפשר לאהוב את זה יותר ואפשר לאהוב את זה פחות.

שאול מרידור: וזו הסיבה המהותית - - -

משה גפני: בסדר.

משה גפני: רגע, אני רק רוצה להסביר לשגית.

משה גפני: היא לא כל כך מתמצאת בפוליטיקה.

משה גפני: אז אני רוצה להסביר לה.

ינון אזולאי: וטוב שכך.

משה גפני: עד עכשיו הטענה היא נגד הממשלה.

משה גפני: מרגע זה ואילך, הם אומרים ככה – אנחנו אומרים שצריך טופס וצריך שישלמו, זה בסדר; אז הבעיה היא אצלם.

משה גפני: הם מכאן ואילך יגידו: הייתם יכולים לקבל כסף; מה שאתם לא מקבלים תקוע בוועדת הכספים.

משה גפני: את צריכה להבין את הפוליטיקה בעניין הזה.

משה גפני: אז לכן אני רוצה לדעת.

משה גפני: להפך, אני רוצה להעביר את החוק כמה שיותר מהר.

משה גפני: אבל אני לא רוצה שאחרי זה יבוא בעל הפיצוצייה הזאת, שרצה להצביע ג' – הוא לא יצביע ג' מכיוון שאני העברתי פה חוק, שהוא לא מקבל מזה כלום.

קטי קטרין שטרית: הוא יצביע מחל.

ינון אזולאי: הוא לא יצביע ג' - - -

משה גפני: הוא לא יצביע ג'.

משה גפני: מי אמר שהוא לא יצביע ג'?

משה גפני: לא.

משה גפני: לא קשור.

משה גפני: סתם.

שאול מרידור: אני קודם כול מסתייג מדבריך, והטון הזה - - -

משה גפני: לא, לא.

משה גפני: סתם.

משה גפני: סתם.

שאול מרידור: בסדר.

שאול מרידור: הכול בצחוק, רק הציבור מסתכל.

שאול מרידור: בסוף, בעיניי, זה לא מצחיק.

שאול מרידור: זה נושא רציני.

שאול מרידור: ובעינינו חשוב מאוד להעביר אותו מהר.

שאול מרידור: זה קודם כול.

משה גפני: טוב.

משה גפני: בסדר.

משה גפני: נשתדל להעביר אותו מהר.

עודד פורר: למה?

שלמה קרעי: למה לא חצי משכר מינימום?

שאול מרידור: רגע.

משה גפני: חבר'ה, אפשר לעבור לכל מיני סעיפים.

משה גפני: באמת, נתחיל לדבר על כל דבר?

שאול מרידור: אי-אפשר.

שאול מרידור: זה החוק.

שאול מרידור: מה אתם רוצים?

ינון אזולאי: קודם כול, בחוק.

משה גפני: שאול, אני ביקשתי לא לענות על שאלות שאני לא מסכים.

משה גפני: תענה לי על הטופס.

שאול מרידור: וכתוצאה מזה, בהנחה – כמו שאתם יודעים, המשכורת הזאת תשולם לפי החוק עד העשירי בחודש העוקב, מתי שהמעסיק משלם.

שאול מרידור: יש כאלה שמשלמים בראשון ויש כאלה בעשירי.

שאול מרידור: אני לא יודע מתי הוא משלם.

שאול מרידור: ביום שהוא משלם, הוא ממלא טופס אינטרנטי, לא בנייר, בשירות התעסוקה, שבו הוא העובד ממלא.

משה גפני: מה זה?

משה גפני: לא.

משה גפני: לא הבנתי.

משה גפני: אני יכול לראות דוגמה של זה?

משה גפני: של הטופס האינטרנטי?

אסף וסרצוג: לא.

אסף וסרצוג: צריך את החקיקה בשביל הזה.

משה גפני: מה?

משה גפני: מה?

אסף וסרצוג: אנחנו צריכים את החקיקה, אישור חקיקה בשביל שיהיה אפשר למלא את הטפסים.

אסף וסרצוג: הפרטים נמצאים בחקיקה ואנחנו נדון - - -

משה גפני: אני יכול לראות?

משה גפני: כדי לאשר את החקיקה, אני רוצה לראות את הדוגמה.

ינון אזולאי: לא הבנתי.

ינון אזולאי: אתה לא יכול להביא טופס לפני זה?

משה גפני: תביא לי, שנראה על מה מדובר.

שאול מרידור: אין בעיה.

שאול מרידור: אנחנו נגיע הרי לסעיף הזה.

שאול מרידור: אבל תנו לי שנייה להתקדם.

שאול מרידור: הוא ממלא באינטרנט.

משה גפני: טוב.

משה גפני: טוב.

משה גפני: תדעו רק שיש בעיה עם הדבר הזה.

שאול מרידור: מאה אחוז.

עודד פורר: הטופס יכול להיות כנספח להצעת החוק.

משה גפני: טוב.

משה גפני: כן.

שאול מרידור: הוא ממלא את הטופס.

שאול מרידור: הוא טופס פשוט.

שאול מרידור: הוא ממלא אותו.

שאול מרידור: העובד בעצמו ממלא את זה, שהוא מבקש עבודה, בהנחה שהוא עומד בקריטריונים שהחוק קובע לגבי האוכלוסיות, ובהנחה שהמעסיק עומד.

שאול מרידור: יש בדיקה אוטומטית בשירות התעסוקה.

שאול מרידור: הנתונים עוברים לרשות המיסים, ורשות המיסים מעבירה את הכסף ישירות לחשבון המעסיק.

משה גפני: הבנתי.

משה גפני: שאול, אני רוצה רק דוגמה של זה.

משה גפני: בבקשה, ערן.

ערן יעקב: אז אני חוזר לאיפה שהפסקתי.

ערן יעקב: דיברתי על הפעימה הראשונה.

ערן יעקב: אמרתי שזה עד 6,000 שקלים.

ערן יעקב: הפעימה השנייה, שהיא כבר ברובה מוצתה, תכף אנחנו נראה גם את הנתונים.

ערן יעקב: הפעימה השנייה היא באותו אופן עם אותה תפיסה, אבל היא הרבה יותר רחבה גם מבחינת אנשים שיכולים להיות זכאים לה, היות שהגמשנו את הקריטריונים בצורה מאוד משמעותית.

ערן יעקב: לדוגמה, אם הייתה ההכנסה החייבת בפעימה הראשונה של 240,000 שקלים בשנה, בפעימה השנייה ההכנסה חייבת היא מיליון שקלים בשנה.

ערן יעקב: זה אומר שכמעט אין מישהו שלא נכנס כשמדובר על מיליון שקלים ההכנסה החייבת מכל המקורות.

ערן יעקב: זו הטבה מאוד משמעותית.

ערן יעקב: הטבה מסוימת שנעשתה בפעימה השנייה היא שלא התנינו את זה בבן הזוג.

ערן יעקב: אם בפעימה הראשונה היה צריך שההכנסה החייבת בתא המשפחתי תהיה עד 340,000, אז בפעימה השנייה הפרדנו ולא התנינו את זה בבן זוג.

ערן יעקב: וכמובן, כמו שאמרתי קודם, גם העלינו את גובה המענק ל-10,500 והגדלנו את אחוז המענק.

ערן יעקב: אם הוא היה 65% בפעימה הראשונה, הוא 70% בפעימה השנייה.

ערן יעקב: לכן הדבר הזה אפשר להרבה יותר אנשים ליהנות מהפעימה הזאת ולהיכנס לאותה פעימה.

ערן יעקב: והדבר הזה בא לידי ביטוי, ותכף אנחנו נראה כאן נתונים.

ערן יעקב: אפשר להעביר את השקף.

עודד פורר: מה סיבה שאתם רק ב-65% ביצוע בפעימה השנייה?

ערן יעקב: הינה, תכף נראה את הביצוע.

עודד פורר: כן, אבל למה?

ערן יעקב: לא.

ערן יעקב: זה 65% פיצוי.

עודד פורר: ביצוע.

ערן יעקב: לא, לא.

עודד פורר: בפעימה השנייה מתוך 545,000 זכאים, כפי שמופיע בשקף - -

ערן יעקב: באיזו פעימה?

ערן יעקב: בשנייה.

עודד פורר: בפעימה השנייה.

עודד פורר: - - מתוך 545,000 זכאים רק 340,000.

ערן יעקב: מאז כמעט 400,000 כבר.

עודד פורר: זה מה שמופיע בשקף שלכם.

ערן יעקב: לא.

ערן יעקב: תכף אנחנו נראה.

עודד פורר: יכול להיות או שהנתונים שלכם - - -

ערן יעקב: רגע, רגע.

ערן יעקב: המשמעות של הביצוע, היות שזה תלוי – עוד לא אמרתי, אבל כדי להיכנס לגדר הפעימה, גם הראשונה וגם השנייה, צריך שתהיה ירידה של 25% בהכנסה בהשוואה לאשתקד.

ערן יעקב: אם זה בפעימה הראשונה, זה ביחס למרץ-אפריל.

ערן יעקב: אם זה בפעימה השנייה, זה ביחס למרץ-יוני.

ערן יעקב: כלומר, ארבעה חודשים מול ארבעה חודשים, וחודשיים מול חודשיים.

ערן יעקב: תלוי באיזו פעימה.

ערן יעקב: וצריך לראות שיש לפחות 25% ירידה.

עודד פורר: לא.

עודד פורר: אתם קבעים את הזכאים לפי הירידה שאתם קובעים.

ערן יעקב: לא, לא.

ערן יעקב: ממש לא.

ערן יעקב: הזכאים הם אנשים שנמצאים בסדרי גודל של ההכנסה החייבת של הקריטריון, כמו שאמתי.

ערן יעקב: האם הייתה ירידה או לא ירידה, מי שיודע את זה, כמובן, זה אותו עצמאי שנפגע או לא נפגע.

ערן יעקב: ולכן את זה אנחנו לא יודעים.

ערן יעקב: אז רק עשינו סימולציות עם כל מיני הנחות, אבל המשמעות של הדבר - - -

עודד פורר: על זה נאמר.

ערן יעקב: לא.

ערן יעקב: הפגיעה בפועל.

ערן יעקב: לא.

ערן יעקב: כשחוקקנו את הדבר הזה, ברור לך שלא ידענו.

ערן יעקב: בסדר?

עודד פורר: - - -

ערן יעקב: ברור, נכון?

ערן יעקב: אז או שאנחנו צריכים את הגשת הדוח – אז ככל שיש הגשת הדוח, רק אז הדבר הזה – וגם אז, כדי להקל, אפרופו טופסולוגיה - - -

עודד פורר: הרצון שלי, ערן, הוא להגיע לכמה תקועים בצנרת.

עודד פורר: הרי מי שלא הגיש דוח - - -

ערן יעקב: אין.

ערן יעקב: אין.

ערן יעקב: רגע, אני אסביר.

ערן יעקב: אנחנו עשינו יותר מכך.

ערן יעקב: לגבי אלה שלדידנו זכאים ביחס לקריטריונים, אני לא יודע עדיין אם שלו ירידה של 25% או לא – גם אלה מיצינו את זכאותם.

ערן יעקב: שלחנו לו SMS ואמרנו לו: לא הגשת, אתה נמצא ברשימת הזכאים; אם יש לך, כמובן, בהנחה שאתה עומד בקריטריון, תגיש.

ערן יעקב: כלומר, עשינו גם מיצוי זכויות פה עם האנשים, אני אומר לך, וזה משהו שחריג לחלוטין.

ערן יעקב: שלחנו SMS לכל אחד שנמצא וראינו אותו כבעל פוטנציאל לקבל מענק.

ערן יעקב: זה אומר שמיצינו את כל מה שאפשר עד הסוף בעניין הזה.

ערן יעקב: אני גם אגיד לכם: יש נטייה לאנשים לחכות, להמתין.

ערן יעקב: אבל מי שהגיש – קיבל את זה.

ערן יעקב: וכמו שאמרנו, גם קיבל את זה תוך יומיים לאחר שהוא הגיש את הבקשה.

ערן יעקב: הכסף גם הגיע לחשבון, אלא אם כן היה איזשהו חריג מסוים.

משה גפני: אוקיי.

יפעת שאשא ביטון: אדוני יושב-הראש, יש לי תחושה שמנסים למסמס אותנו כאן, סליחה שאני אומרת.

יפעת שאשא ביטון: אני לא מצאתי את הקשר של זה לחוק.

יפעת שאשא ביטון: ואני באתי לדבר על החוק שאנחנו אמורים להצביע עליו.

משה גפני: בסדר.

משה גפני: נדבר.

יפעת שאשא ביטון: פעם אחת שהעלינו את הסוגיה של הסכום - - -

ינון אזולאי: - - -

עודד פורר: - - - לבוא ולהציג.

יפעת שאשא ביטון: רגע.

יפעת שאשא ביטון: הכול בסדר.

יפעת שאשא ביטון: אין בעיה.

יפעת שאשא ביטון: בואו גם נדבר על החוק.

יפעת שאשא ביטון: יש פה שתי בעיות, ותכף 11:00 ואנחנו נצטרך לצאת למליאה.

ינון אזולאי: בסדר.

ינון אזולאי: אז אחרי המליאה נחזור.

יפעת שאשא ביטון: ומבחינתי, יש שתי סוגיות אקוטיות, אחת גם אתם העליתם.

יפעת שאשא ביטון: הנושא של הסכום למי שהחזיר עובדים במאי ובאפריל.

יפעת שאשא ביטון: והדבר השני הוא שאני לא באמת רואה את איזושהי מוטיבציה או איזשהו תמרוץ של החזרת העובדים לעבודה.

משה גפני: טוב.

יפעת שאשא ביטון: רגע, רגע, אדוני היושב-ראש.

משה גפני: אני אמור לתת לך את רשות הדיבור תכף.

משה גפני: יש פה כמה ח"כים שממתינים לדבר.

ינון אזולאי: שממתינים פה בסבלנות.

יפעת שאשא ביטון: רק שנייה, אני כבר בתוך זה.

יפעת שאשא ביטון: חבל.

יפעת שאשא ביטון: אני אחר כך אוותר.

יפעת שאשא ביטון: ואני אוותר על זה.

משה גפני: טוב.

יפעת שאשא ביטון: יש פה בעיה אמיתית, כי מצד אחד אנחנו רוצים לצמצם את האבטלה ולתמרץ את העסקים להחזיר כמה שיותר אנשים.

יפעת שאשא ביטון: מצד שני, אנחנו מתמרצים מהעובד הראשון, ואנחנו בדיוק מחטאים את המטרה.

יפעת שאשא ביטון: ולמה?

יפעת שאשא ביטון: כי יש הרבה מאוד עסקים, ואנחנו יודעים את זה, כולל פוקס וקסטרו – ואני בכוונה אומרת אותם לא בשביל השיווק, כי אנחנו יודעים מי צעק שם; שהרי הם לא יכולים לפתוח את החנויות בלי שיהיו להם מוכרים ומוכרות וקופאים וכו'.

יפעת שאשא ביטון: עכשיו, מה הם יעשו?

יפעת שאשא ביטון: הם יכולים לקלוט רק את מי שהם חייבים, ואת אלה שבקצה, שאנחנו רוצים לדאוג שהם יחזרו לתוך מעגל העבודה, הם ישאירו בחוץ.

עודד פורר: חד-משמעית.

משה גפני: תודה.

משה גפני: נכון.

משה גפני: זה מציק לכולנו, מה שאמרת.

יפעת שאשא ביטון: ולכן אני חושבת שלא צריך לתמרץ מהעובד הראשון.

יפעת שאשא ביטון: צריך לחשוב על איזושהי נוסחה שתאפשר לנו להחזיר את כל המעגלים הרחוקים יותר.

משה גפני: טוב.

משה גפני: תודה רבה.

משה גפני: חבר הכנסת אופיר כץ, בבקשה.

משה גפני: תכף אנחנו חוזרים אליכם.

ינון אזולאי: אבל הוא עוד לא סיים.

משה גפני: בסדר.

משה גפני: אני חוזר אליו.

משה גפני: יש בעיות שהחברים כל הזמן מעלים.

משה גפני: בסדר.

משה גפני: תעשו את זה רק בקצרה.

משה גפני: אנחנו חוזרים אליהם.

משה גפני: אנחנו לא עוזבים אותם.

קטי קטרין שטרית: רגע, אבל הוא לא פה.

עודד פורר: לא כל כך בקצרה, שאנחנו מגיעים - - -

משה גפני: כן, אופיר כץ.

אופיר כץ: אבל באמת צודקת קטי, שאול יצא.

משה גפני: איפה שאול?

שאול מרידור: אני פה.

אופיר כץ: כן.

אופיר כץ: נכנס.

משה גפני: שאול כל הזמן עומד מאחוריי, שאני לא אשתולל וזה.

משה גפני: ושומר.

משה גפני: כן, שאול, שב.

שאול מרידור: - - -

משה גפני: לא, זה הח"כים.

משה גפני: הם עבדו קשה כדי להיבחר.

משה גפני: אז תקשיב להם עכשיו.

קטי קטרין שטרית: במיוחד אלה שאין להם פריימריז.

משה גפני: בדיוק.

אופיר כץ: לגבי זה שהקדמתם את זה ממאי ל-19 באפריל, אנחנו מדברים רק על אלו שבעצם החזירו לעבודה.

אופיר כץ: זאת אומרת, עסק שהשאיר את העובדים לא נכלל בתוכנית.

אסף וסרצוג: לא.

אסף וסרצוג: הוא נכלל במענק הוצאות קבועות.

אופיר כץ: כן, בסדר.

אופיר כץ: אבל אני קיבלתי הרבה פניות מאנשי עסקים, עצמאים גדולים, קטנים, שהם דווקא כן השאירו את אנשים שלהם, והעסק שלהם עוד לא - - -

שאול מרידור: הם קיבלו את המענק הקודם.

אופיר כץ: רגע, אבל מה שעומד מאחורי הרעיון הוא דבר נכון.

אופיר כץ: לתמרץ את האנשים שיחזרו לעבודה.

אופיר כץ: זה מה שאנחנו רוצים.

אופיר כץ: אם אתם אומרים: אנחנו עם הקורונה עוד חודש, חודשיים מסיימים – אז באמת זה נכון, כי זה חד-פעמי.

שאול מרידור: אני לא יודע.

אופיר כץ: אבל הצפי הוא – גם לפי אנשים משרד הבריאות וגם אתם מכירים את זה – שיהיה לנו גם גל שני של קורונה.

אופיר כץ: ואם אנחנו נתעלם מאותם אנשים - - -

ינון אזולאי: - - -

משה גפני: רגע, אבל הוא באמצע רשות דיבור.

אופיר כץ: אם אנחנו נתעלם עכשיו מאותם אנשים שכן השאירו את האנשים – עכשיו, אני לא אומר שהם השאירו רק כי הם רצו לדאוג להם; נכון, שכנראה זה גם עסק שיכל להיות פתוח והוא רצה גם להרוויח כסף – אבל אותם עסקים שהשאירו את העובדים האלה וגם ירדו בהכנסות למעל 25%, אלה אנשים שאנחנו לא יכולים להתעלם מהם.

אופיר כץ: אנחנו כן צריכים להכניס אותם.

אופיר כץ: ולא רק לעכשיו, אלא גם בשביל שיהיה מסר לגל השני, חלילה, אם יגיע, אבל הצפי הוא, לצערנו, שיגיע.

אופיר כץ: אז שידעו אנשים שמתחשבים בהם ושבפעם הבאה פשוט אנשים יפטרו ויחכו עד שנעשה את זה שוב בשביל שיקבלו כסף.

אופיר כץ: ואז מעגל האבטלה יהיה הרבה-הרבה יותר רחב.

משה גפני: תודה רבה.

אופיר כץ: רגע.

אופיר כץ: לא סיימתי.

משה גפני: אוקיי.

אופיר כץ: הדבר השני – בסעיף 8 להצעת החוק רשום שאם יש טעות בתשלום שהועבר למעסיק, אז הוא יצטרך להחזיר את זה בתוספת של ריביות וכל מיני הצמדות.

אופיר כץ: אני לא מקבל את התוכנית הזאת.

אופיר כץ: אם אנחנו כמדינה בעצם נתנו – אנחנו בעצם עשינו את הטעות.

אופיר כץ: ואתם קובעים שמהרגע שהוא קיבל את הכסף מתחילות הריבית וההצמדה.

אופיר כץ: אז זה לא פייר מצד הבן אדם שהוא אפילו לא יודע על הטעות.

אופיר כץ: נגיד רק לפני שבועיים אנחנו מודיעים לו שנעשתה טעות, ולא בגללו – אנחנו גם יכולים לטעות – אז למה הוא צריך לשלם ריבית הטעות שלנו?

משה גפני: אופיר, אתה ממש מדבר עכשיו על פרט בסעיף של החוק.

משה גפני: אנחנו נגיע לסעיף 8 ואנחנו נתמודד עם הסעיף הזה.

משה גפני: אני חושב שנוכל להגיע איתם להסכמה.

משה גפני: הם קצת הגזימו בתשלום ביתר, צריכים לשלם ריבית.

משה גפני: אתה צודק.

משה גפני: אבל נגיע לסעיף.

משה גפני: זו הערה נכונה.

אופיר כץ: אוקיי.

אופיר כץ: בסדר.

משה גפני: אנחנו נדבר איתם תוך כדי הסעיף.

אופיר כץ: טוב.

אופיר כץ: יש לי הערה לגבי עוד סעיף.

משה גפני: לא.

משה גפני: בסעיפים לא.

משה גפני: אז אנחנו נתחיל להקריא את החוק.

משה גפני: נדבר על הסעיפים.

משה גפני: תודה רבה.

משה גפני: חבר הכנסת טיבי ואחריו – חבר הכנסת סמוטריץ'.

משה גפני: אני רק מבקש בקצרה, כדי שכולם יוכלו לדבר.

משה גפני: בבקשה.

אחמד טיבי: תודה רבה, אדוני.

אחמד טיבי: פתחתי והזכרתי כמה נושאים בקצרה.

אחמד טיבי: אני רוצה להרחיב.

אחמד טיבי: דיברתי על האגודות השיתופיות.

אחמד טיבי: הזכרתי.

אחמד טיבי: נתתי דוגמה אחת של אגודה בשם "תנדיף".

עודד פורר: תקציב?

אחמד טיבי: ניקיון.

אחמד טיבי: תנדיף זה ניקיון.

עודד פורר: אה.

עודד פורר: לא שמעתי.

עודד פורר: בגלל המחיצות.

עופר כסיף: אפשר גם אבל להוסיף תקציב.

אחמד טיבי: עכשיו, חברים, אני רוצה גם להזכיר שצריך להכניס את החברה למתנסים בכל הנושא של החל"ת וכדומה.

אחמד טיבי: מדובר בגוף שעושה עבודה מצוינת.

משה גפני: אתם מכירי את הבעיה של המתנסים?

משה גפני: הם פנו לכולנו.

משה גפני: בסדר.

משה גפני: מדובר על סכום לא גדול, אבל יוצר בעיה.

אחמד טיבי: סכום לא גדול.

אחמד טיבי: וגוף חשוב.

משה גפני: תיקחו בחשבון שכל מה שמדברים – אנחנו כולנו קיבלנו פניות.

שאול מרידור: לא הנחנו אחרת.

משה גפני: לא.

משה גפני: יש טענות.

משה גפני: לא פשוט.

אחמד טיבי: הנושא הנוסף הוא שכר מינימום.

אחמד טיבי: קיבלת פנייה גם?

משה גפני: כן.

משה גפני: מה זה קיבלתי?

משה גפני: הטלפון כמעט נשרף.

אחמד טיבי: כאשר מחשיבים את זה, כמה?

אחמד טיבי: 3,000?

משה גפני: לא.

משה גפני: מדובר על אנשים חלשים.

משה גפני: מה פתאום 3,000 ומשהו?

אחמד טיבי: 2,600, 2,400.

משה גפני: כן.

משה גפני: למה לא 2,600?

עודד פורר: למה לא 2,200?

משה גפני: באמת, הרי אלה אנשים חלשים.

משה גפני: זה כאילו הולכים על החזקים יותר, באופן יחסי.

אחמד טיבי: מי נפגע?

אחמד טיבי: עובדי ניקיון, תברואה וכדומה.

משה גפני: כן, בדיוק.

ניר ברקת: עובדי משמרות.

אחמד טיבי: עובדי משמרות.

אחמד טיבי: עובדות קבלן.

עופר כסיף: עובדים זרים.

בצלאל סמוטריץ': סטודנטים.

בצלאל סמוטריץ': סטודנטים שעובדים בעבודות - - -

קטי קטרין שטרית: בארבע עבודות, לפעמים בתקופת המבחנים.

משה גפני: שתדעו, מי שרוצה לשכנע אותי, הוא עושה את ההפך.

משה גפני: הוא אומר לי: תשמע, הם מתכוונים לפגוע בחרדים.

משה גפני: למה?

משה גפני: החרדים משתכרים הכי פחות.

משה גפני: אז הם בכוונה עשו 3,500 כדי שהחרדים לא יהיו בעניין.

משה גפני: חרדים משתכרים חצי משרה במינימום.

משה גפני: זה לא נכון, זה לא זה.

ניר ברקת: לא.

ניר ברקת: משמרות של חדרי כושר, הם עושים שלוש-ארבע משמרות.

ניר ברקת: אף אחד מהעובדים לא עומד בקריטריון הזה.

עודד פורר: מי?

עודד פורר: החרדים?

עופר כסיף: לא.

עופר כסיף: אנשים עם מוגבלויות, סטודנטים.

ניר ברקת: נכון.

משה גפני: צריך להוריד קצת את הסכום.

משה גפני: אין ברירה.

בצלאל סמוטריץ': לא.

בצלאל סמוטריץ': מוגבלויות החריגו כאן דווקא, עופר.

עופר כסיף: מה?

בצלאל סמוטריץ': מוגבלויות הם החריגו, הורידו ל-1,800.

משה גפני: אוקיי.

משה גפני: כן.

אחמד טיבי: אלה הנושאים שלי, בבקשה.

משה גפני: תודה רבה.

משה גפני: חבר הכנסת סמוטריץ', בבקשה.

בצלאל סמוטריץ': טוב.

בצלאל סמוטריץ': אדוני יושב-הראש, חבריי חברי הממשלה, תראו.

משה גפני: מה "חבריי חברי הממשלה"?

משה גפני: הצטרפתם כבר?

בצלאל סמוטריץ': כולם חברים.

בצלאל סמוטריץ': מה זאת אומרת?

אחמד טיבי: הוא מדבר על יפעת שאשא-ביטון.

בצלאל סמוטריץ': כל ישראל חברים.

עופר כסיף: חשבתי שהוא מדבר על Wishful thinking.

משה גפני: בבקשה, תמשיך.

בצלאל סמוטריץ': תראו, כל מי אי פעם עסק בקריטריונים יודע שזה חומר מאוד גמיש שבעבודה נכונה – יש ביטוי כזה, נכון?

בצלאל סמוטריץ': שאפשר לירות את החץ ואחר כך לסמן את המטרה.

בצלאל סמוטריץ': משפטנים מאוד אוהבים הרי שוויון וקריטריונים, ובדרך כלל יודעים לאן הם רוצים להגיע.

בצלאל סמוטריץ': וכשעברתי על החוק ראיתי שיש כל מיני קריטריונים באמת, שלא כל כך ברור.

בצלאל סמוטריץ': למה קבעו, נגיד, את 3,300, מה שאחמד הזכיר עכשיו כרף מינימום של הכנסה של מי שעובד ב-50% משרה?

בצלאל סמוטריץ': למה לא להיצמד לשכר המינימום פשוט?

בצלאל סמוטריץ': זה כמובן, אגב, פוגע, כמו שאחמד אמר, בעובדים הכי חלשים, באלה שעובדים בחלקיות משרה, שוב, גם עובדים ב-50% משרה ולא מקבלים יותר משכר מינימום.

בצלאל סמוטריץ': וסטודנטים שחוזרים לעבודה במלצרות וכו' וכו'.

בצלאל סמוטריץ': אבל למה קבעו 3,300 ולא 3,100 או 2,900 או 4,000?

יפעת שאשא ביטון: כן, כן.

יפעת שאשא ביטון: תגיד זה.

בצלאל סמוטריץ': לא.

בצלאל סמוטריץ': אני לא טוען.

בצלאל סמוטריץ': אני לא טוען שום טענה.

בצלאל סמוטריץ': אני לא מטיל ספק, חס וחלילה, בכנות המניעים לא של שר האוצר, לא של אנשי משרדו.

בצלאל סמוטריץ': אבל אני חושב שכדי שנוכל להבין את הרציונל של הקריטריונים, אני הייתי רוצה לבקש לקבל מאנשי מס הכנסה או אגף התקציבים, פילוח של ארבעת הסוגים של העסקים שאנחנו מכירים: עסקים זעירים, עסקים קטנים, עסקים בינוניים ועסקים גדולים.

בצלאל סמוטריץ': לקבל נתונים באחוזים בכל אחד מן העסקים האלה: כמה עובדים באחוזים הוצאו לחל"ת בכלל; כמה אחוזים חזרו לפני הראשון במאי, כמה אחוזים יחזרו אחרי הראשון במאי; כמה אחוזים עובדים מעל 50%, כמה עובדים מתחת ל-50% משרה; כמה מתוך אלה שעובדים ב-50% משרה משתכרים מעל 3,300, וכמה כאלה – אני מקווה שמישהו כותב את זה, כדי שנוכל לקבל את זה.

בצלאל סמוטריץ': פשוט טבלה מסודרת.

בצלאל סמוטריץ': ארבעה סקטורים של עסקים.

משה גפני: אני מסתכל, אנשי משרד האוצר - - -

בצלאל סמוטריץ': רגע, רגע.

בצלאל סמוטריץ': אני רק רוצה לסכם מה ביקשתי, את הפרמטרים.

משה גפני: רגע.

משה גפני: אני רוצה לסכם את מה שאתה אומר, בגלל שהיה נשמע מהרשימה שנקבל כשהמשיח יבוא.

בצלאל סמוטריץ': לא.

בצלאל סמוטריץ': ואז נוכל לדעת אם באמת יש פה - - -

משה גפני: בסדר.

משה גפני: מבקש חבר הכנסת סמוטריץ', ואני מצטרף לבקשתו, להפחית את הסכום, בגלל שמדובר על חלק נכבד של עובדים שמשתכרים שכר שהוא פחות מ-3,000 ומשהו.

בצלאל סמוטריץ': אבל, הרב גפני, למה אתה עוצר אותי באמצע?

בצלאל סמוטריץ': רק רגע.

בצלאל סמוטריץ': אני לא דיברתי רק על הסכום.

בצלאל סמוטריץ': תכף אני אתן שורה של דברים.

אסף וסרצוג: לגבי הסכום רק יש טענות לכאן או לכאן.

אסף וסרצוג: חשוב מאוד.

אסף וסרצוג: זה גם מאוד יכול לפגוע בו - - -

בצלאל סמוטריץ': רגע, אז כדי שנוכל להכריע – איך קוראים לו?

אסף וסרצוג: אסף.

בצלאל סמוטריץ': אסף, שלום.

בצלאל סמוטריץ': סליחה.

בצלאל סמוטריץ': רק כדי שנוכל להכריע, אמרתי שאני רוצה טבלה.

משה גפני: אתה היית שר התחבורה.

משה גפני: אתה לא יודע מי זה?

בצלאל סמוטריץ': לא.

בצלאל סמוטריץ': הפסדתי אותו כנראה.

בצלאל סמוטריץ': לא נורא, אנחנו ניהנה פה ביחד, אני בטוח.

אסף וסרצוג: אנחנו לא יודעים.

בצלאל סמוטריץ': לא.

בצלאל סמוטריץ': אלה נתונים שאתם יודעים להביא.

אסף וסרצוג: לא.

אסף וסרצוג: כמה יחזרו.

בצלאל סמוטריץ': אחרת, איך עשיתם סימולציות של 6 מיליארד?

בצלאל סמוטריץ': אולי נגיע ל-8 מיליארד?

בצלאל סמוטריץ': אולי רק ל-3 מיליארד?

בצלאל סמוטריץ': כמה עובדים משתכרים מעל וכמה מתחת ל-3,300.

בצלאל סמוטריץ': אני חושב שכשנקבל טבלה כזאת, אז נוכל באמת לראות האם יש פה - - -

משה גפני: בצלאל, רק יותר מהר, בבקשה.

בצלאל סמוטריץ': זהו.

בצלאל סמוטריץ': זה משהו כללי.

בצלאל סמוטריץ': עכשיו אני עובר להערות הפרטניות על המתווה כולו.

בצלאל סמוטריץ': יש לי כמה.

בצלאל סמוטריץ': ראשית, אני כמובן מצטרף להערה של חבר הכנסת טיבי.

בצלאל סמוטריץ': אני חושב שאין סיבה בעולם – ומה שאדוני היושב-ראש גם העיר – שנסטה מהגדרת שכר המינימום.

בצלאל סמוטריץ': הגדרתם אחוז משרה – אני מוכן לקבל, כן?

בצלאל סמוטריץ': לא כל עובד שעובד ב-10% משרה.

בצלאל סמוטריץ': הגדרתם 50%, נניח, בסדר.

בצלאל סמוטריץ': אני מבקש שזה יוצמד לשכר המינימום ולא מעבר לזה.

בצלאל סמוטריץ': דבר שני, אני מצטרף לאמירתו של חבר הכנסת טיבי ביחס לחברה למתנסים.

בצלאל סמוטריץ': אני לא רוצה כרגע להאריך, אבל היא לא חברה נתמכת במובן הזה.

בצלאל סמוטריץ': נניח, משרד החינוך, שהיא סוג של זרוע הביצוע שלו, הפסיק לחלוטין את הפעילות, הפסיק לחלוטין את התשלום, אבל נותרו הרבה מאוד הוצאות קבועות וכו' שנשארו לחברה.

בצלאל סמוטריץ': ויותר מזה, בתקופות כאלה – ודיברנו על זה גם בדיון כאן ביום שני – פרויקטים חברתיים כאלה, והחברה למתנסים מובילה הרבה פרויקטים של חברה ורווחה, חייבים היו להמשיך לעבוד; והחברה לקחה את זה על עצמה.

בצלאל סמוטריץ': אם היה בא משרד האוצר ואומר: אתם יודעים מה?

בצלאל סמוטריץ': בואו נוציא אותם מכאן, אבל, אני לא יודע, ניקח איזו חבילה, 5 מיליון או 10 מיליון, וניתן לחברה למתנסים, לא נשלח אותה עכשיו לריב עם כל משרד שהיא עובדת אצלו - - -

שאול מרידור: יש לה 150 עובדים בחל"ת.

בצלאל סמוטריץ': רגע, רגע.

שאול מרידור: בואו, דקה, נבין את סדרי הגודל.

שאול מרידור: אנחנו מדברים בסוף על 800,000, שמדובר בהם פה, ואתה מדבר על 150 עובדים.

בצלאל סמוטריץ': לא.

בצלאל סמוטריץ': אתה טועה.

שאול מרידור: בדקתי.

שאול מרידור: 151 עובדים.

שאול מרידור: בדקתי.

בצלאל סמוטריץ': שאול, אתה טועה.

שאול מרידור: 151 עובדים בחל"ת.

בצלאל סמוטריץ': שנייה.

בצלאל סמוטריץ': אתה טועה.

ינון אזולאי: - - -

שאול מרידור: הוא משנה את כל הכללים בשביל 150 עובדים.

שאול מרידור: אתה מבין, 150 איש.

בצלאל סמוטריץ': חבר'ה, שנייה.

בצלאל סמוטריץ': שאול, שנייה.

בצלאל סמוטריץ': קודם כול, אתה טועה.

בצלאל סמוטריץ': החברה למתנסים מעסיקה באופן ישיר 6,000 עובדים.

עופר כסיף: - - - שכל אדם הוא עולם ומלואו?

בצלאל סמוטריץ': אני לא מדבר עכשיו על עובדים שמועסקים דרך הרשויות המקומיות בשיתופי פעולה עם החברה למתנסים.

בצלאל סמוטריץ': אבל היא בעצמה מחזיקה 6,000 עובדים.

בצלאל סמוטריץ': הרבה יותר מ-150 מהם, לצערי הרב, רובם הגדול הוצאו לחל"ת.

בצלאל סמוטריץ': זה נכון שחלקם עובדים בחלקיות משרה שלא מגיעה ל-50%, מעבירים חוגים וכו'.

בצלאל סמוטריץ': בכל מקרה להם יהיה קשה לעזור.

בצלאל סמוטריץ': אבל אני חושב שאלה שכן – אבל אני רוצה להרחיב על זה טיפה.

משה גפני: בצלאל, תתקדם.

משה גפני: היית ברור בעניין הזה.

בצלאל סמוטריץ': רגע.

בצלאל סמוטריץ': אני רוצה להרחיב על זה טיפה.

משה גפני: כן, בבקשה.

בצלאל סמוטריץ': הרי החוק הזה מחריג באופן מוחלט חברות ממשלתיות.

בצלאל סמוטריץ': יש חברות ממשלתיות שהעובדה שהן חברות ממשלתיות לא הופכת אותן לשונות מחברות עסקיות, כמו התעשיות הביטחוניות וכו'.

בצלאל סמוטריץ': הן לא נתמכות על ידי המדינה.

בצלאל סמוטריץ': הן מתפרנסות ממכירת מוצרים ומעסקים בדיוק כמו כל חברה אחרת.

בצלאל סמוטריץ': הן הוציאו עובדים לחל"ת כמו כל חברה עסקית אחרת.

בצלאל סמוטריץ': והן מחזירות אותם עכשיו.

בצלאל סמוטריץ': אנחנו רוצים לעודד להחזיר אותם כמו כל חברה אחרת.

בצלאל סמוטריץ': אין שום סיבה בעולם.

בצלאל סמוטריץ': אני מסכים שחברות שהן חברות מתוקצבות או חברות שכשחסר להן כסף, וכתבתם את זה גם בדברי הסבר – מה הרציונל מאחורי חברות ממשלתיות?

בצלאל סמוטריץ': לחברה תהיה בעיה – היא תבוא למדינה.

בצלאל סמוטריץ': נתתם לה כסף.

בצלאל סמוטריץ': זה לא המצב לא באלתא, זאת אומרת, זה לא המצב בהרבה מאוד חברות, בעיקר בתעשיות ביטחוניות.

בצלאל סמוטריץ': אין הרבה כאלה בעצם.

בצלאל סמוטריץ': שלוש, ארבע חברות ממשלתיות.

בצלאל סמוטריץ': זה לא הרבה כסף.

בצלאל סמוטריץ': 5-4 מיליון שקלים.

בצלאל סמוטריץ': אין סיבה בעולם שהחברות הללו יוחרגו.

בצלאל סמוטריץ': שוב, הן מתנהלות ב-DNA עסקי-כלכלי לכל דבר ועניין.

בצלאל סמוטריץ': זה שהמדינה מרוויחה מהרווחים שלהן, מכיוון שהיא מחזיקה אחוז מסוים ומשכת דיבידנדים לפעמים, לא קשור בכלל עכשיו לרציונל העסקי שבו הן מתנהלות ולצורך שלנו לעודד אותן להחזיר את העובדים לעבודה.

בצלאל סמוטריץ': נקודה השלישית – אבל, שוב, אני מבקש להחזיר את החברה למתנסים, אבל גם חברות ממשלתיות.

משה גפני: בסדר.

משה גפני: בצלאל, אבל אני לא יכול.

משה גפני: יש פה חברים שמחכים.

בצלאל סמוטריץ': מה אתה רוצה?

בצלאל סמוטריץ': לא הבנתי.

בצלאל סמוטריץ': אתה רוצה חוק כזה דרמטי, 6 מיליארד שקלים, אתה לא נותן לדון?

בצלאל סמוטריץ': אני אומר כל דבר נוסף, הכי ענייני בעולם.

משה גפני: אני אמרתי שאני לא רוצה לדון?

משה גפני: אני רוצה שחברים אחרים גם יוכלו להשתתף.

בצלאל סמוטריץ': הכי ענייני.

בצלאל סמוטריץ': מה זה קשור?

בצלאל סמוטריץ': תעשה דיון בלילה.

בצלאל סמוטריץ': קבעת מחר דיון כל היום.

בצלאל סמוטריץ': אנחנו רוצים דיון אמיתי.

בצלאל סמוטריץ': מה אתה רוצה?

בצלאל סמוטריץ': אני יכול להגיש 2,000 הסתייגויות ולא לדבר.

אחמד טיבי: הנקודות האלה שהוא מעלה הן נקודות מאוד חשובות.

משה גפני: נכון.

משה גפני: אני מסכים.

משה גפני: אני לא מתווכח עליהן.

משה גפני: בבקשה.

בצלאל סמוטריץ': נקודה שלישית הן אגודות שיתופיות.

בצלאל סמוטריץ': שוב, אני לא רוצה להאריך, אבל היא עלתה גם בדיון ביום שני, בוודאי ביחס לחוק הזה.

בצלאל סמוטריץ': הרי, שוב, יש שני מלונות.

בצלאל סמוטריץ': מלון אחד בטבריה.

בצלאל סמוטריץ': מלון אחד בלביא.

בצלאל סמוטריץ': אני נותן את זה כדוגמה.

בצלאל סמוטריץ': שני המלונות סגרו את שעריהם.

בצלאל סמוטריץ': שני המלונות הוציאו את כל העובדים לחל"ת.

בצלאל סמוטריץ': עכשיו מלון בטבריה יקלוט חזרה את העובדים.

בצלאל סמוטריץ': הוא גם קיבל הוצאות קבועות.

בצלאל סמוטריץ': העובדים שלו קיבלו חל"ת.

בצלאל סמוטריץ': הוא גם קיבל את הפעימה הראשונה והפעימה השנייה אחר כך של העצמאים.

בצלאל סמוטריץ': אני לא נכנס כרגע לאחורה.

בצלאל סמוטריץ': יש לי טענות גם על האגודות השיתופיות גם אחורה.

בצלאל סמוטריץ': כי גם אם ענו לנו אנשי האוצר ביום שני שהם לא זכאים לדמי אבטלה, כי הם לא משלמים את הרכיב הזה לביטוח הלאומי.

בצלאל סמוטריץ': זה הכול נכון.

בצלאל סמוטריץ': רק שלעצמאים דאגנו ולפנסיונרים דאגנו.

בצלאל סמוטריץ': זאת אומרת, דאגנו גם להמון אנשים שלא זכאים לדמי אבטלה, כי הבנו שאלה אוכלוסיות שאי-אפשר להשאיר אותן רעבות ללחם.

בצלאל סמוטריץ': בזה לא שונים הקיבוצים והמושבים.

בצלאל סמוטריץ': אבל שימו את זה רגע בצד.

בצלאל סמוטריץ': אני רוצה לדבר רק על החוק הזה.

בצלאל סמוטריץ': שני המלונות האלה סגרו את שעריהם, הפסיקו לעבוד.

בצלאל סמוטריץ': שני המלונות האלה הוציאו את העובדים עכשיו לחל"ת.

בצלאל סמוטריץ': שני המלונות האלה הולכים לקלוט עכשיו חזרה את העובדים.

בצלאל סמוטריץ': המלון בטבריה יקבל 7,500 שקלים על כל עובד שהוא יקלוט.

בצלאל סמוטריץ': המלון בלביא לא יקבל חזרה, כי מה לעשות, העובדים שלו הם חברי קיבוץ.

בצלאל סמוטריץ': למה לא מגיע להם?

בצלאל סמוטריץ': אין שום רציונל.

בצלאל סמוטריץ': המלון בסוף הוא גוף עסקי.

בצלאל סמוטריץ': הוא מנהל ספרים.

בצלאל סמוטריץ': הוא משלם מס הכנסה.

בצלאל סמוטריץ': יותר מזה, המלון, אם יש עובדים שהם לא חברי קיבוץ שעובדים במלון, עליהם המלון יקבל.

בצלאל סמוטריץ': אבל אם הוא מחזיר את עובדי הקיבוץ – וזה נכון להמון מושבים וקיבוצים, ויש לי רשימה שלמה – אין שום סיבה בעולם עכשיו, כשאנחנו רוצים לעודד עסקים – הרי המלון הזה הוא עסק, הוא נותן שירות, הוא מרוויח, הוא משלם מס הכנסה, ופה אין הגבלה של 20 מיליון; הרי כל הבעיות שהיו בקיבוצים, שכל העסקים רשומים ביחד והם מקזזים אחד את השני, בסדר.

בצלאל סמוטריץ': פה זה לא קשור.

בצלאל סמוטריץ': פה גם פוקס וקסטרו, שיש להם מחזור של 100 מיליון או אני לא יודע כמה, מקבלים.

בצלאל סמוטריץ': אין סיבה בעולם שאגודה שיתופית – אחמד דיבר על אגודה שיתופית, שהיא בעצם גוף עסקי שרשום כאגודה שיתופית, והוא צודק מאוד.

בצלאל סמוטריץ': זה לא שונה במושבים ובקיבוצים.

בצלאל סמוטריץ': יותר מזה, אגודות שיתופיות זה כל היישובים הקהילתיים שהמעונות שלהם, המעון שהילדים מטופלים בו הוא בבעלות האגודה השיתופית.

בצלאל סמוטריץ': המעון נסגר.

בצלאל סמוטריץ': עכשיו קולטים חזרה את העובדים.

בצלאל סמוטריץ': לא עובדים שמתוקצבים, נניח, על יד משרד הכלכלה.

בצלאל סמוטריץ': זה מעון פרטי.

בצלאל סמוטריץ': עכשיו אתה רוצה שהם יחזירו את העובדים חזרה לעבודה.

בצלאל סמוטריץ': אתה לא נותן להם את המענק.

בצלאל סמוטריץ': איזו סיבה בעולם?

משה גפני: אוקיי.

משה גפני: תודה רבה.

בצלאל סמוטריץ': הלאה.

בצלאל סמוטריץ': שנייה.

משה גפני: לא.

משה גפני: אין הלאה.

משה גפני: אנחנו נמשיך.

משה גפני: אנחנו לא נצביע בלי שתשלים את הדברים שלך.

בצלאל סמוטריץ': רגע, רגע.

בצלאל סמוטריץ': עוד שתי הערות.

בצלאל סמוטריץ': ראשית, אני לא מבין את הגיון של למסות את המענק הזה.

בצלאל סמוטריץ': יש כאן סעיף שפוטר אותו ממע"מ.

בצלאל סמוטריץ': אבל אם אתה ממסה, אז אני לא יודע, כאילו בסוף זה כבר לא מענק.

בצלאל סמוטריץ': הרי בסוף אתה הולך למסות עליו.

יערה למברגר קינר: - - -

בצלאל סמוטריץ': למה?

בצלאל סמוטריץ': גוף נתמך.

יערה למברגר קינר: גוף נתמך כהגדרה סעיף 32, זו הגדרה מאוד מצומצמת.

יערה למברגר קינר: אולי השם מבלבל.

בצלאל סמוטריץ': אז תסבירו.

יערה למברגר קינר: גוף נתמך- - -

בצלאל סמוטריץ': אתם תסבירו.

אסי מסינג: עוד לא הצגנו את החוק עדיין.

אסי מסינג: חבל.

בצלאל סמוטריץ': הבנתי.

בצלאל סמוטריץ': בסדר.

בצלאל סמוטריץ': אז אני רוצה לוודא שהעמותות בפנים.

בצלאל סמוטריץ': ועכשיו עוד שתי הערות.

משה גפני: בצלאל, אני אמרתי את זה קודם.

משה גפני: אנחנו נתחיל להקריא את החוק.

משה גפני: נעבור סעיף-סעיף.

בצלאל סמוטריץ': אז עוד הערה אחת כללית.

משה גפני: מדברים כללית.

משה גפני: החברים רוצים להביע את עמדתם.

בצלאל סמוטריץ': עוד הערה אחת כללית.

בצלאל סמוטריץ': אני חושב שמן הראוי לשקול להתנות את המענקים האלה באיזושהי התחייבות של בעל העסק לא להעלות שכר לעצמו ולא למשוך דיבידנד לתקופה מסוימת.

בצלאל סמוטריץ': שוב, כדי לוודא שאנחנו לא נותנים את הכסף הזה ואחר כך הוא הולך למקומות שאנחנו לא רוצים שהוא ילך.

משה גפני: תודה רבה.

משה גפני: עופר כסיף ואחריו – קרעי.

עופר כסיף: אני רוצה, קודם כול, להתייחס לכמה דברים שאמרו ממש בקצרה ולשים דגש על דבר אחד שהוא, לדעתי, לא הוזכר והוא קריטי.

עופר כסיף: אז קודם כול, דבר ראשון שכבר הוזכר ואני רוצה להזכיר בכל זאת הוא שיש בחוק הזה מה שהייתי מכנה תמרוץ רגרסיבי.

עופר כסיף: והכוונה פה היא שדווקא מי שהוציא את העובדים שלו לחל"ת או פיטר, ככל שהוא מחזיר אותם יותר מאוחר, כך הוא מקבל תמרוץ יותר גבוה.

עופר כסיף: זה דבר לא הגיוני.

עופר כסיף: זה דבר לא צודק.

עופר כסיף: זה דבר פוגעני, והמסר לעתיד הוא גם שבגל השני, השלישי ומי יודע איזה של המגפה או מגפה אחרת, המסר הוא לא להחזיר עובדים, לא למהר להחזיר עובדים.

ניר ברקת: לא.

ניר ברקת: למהר לפטר עובדים.

עופר כסיף: ולא להחזיר אותם.

ניר ברקת: ברור.

עופר כסיף: משום שדווקא אם תחזיר מאוחר, תקבל יותר.

עופר כסיף: אני לא מבין את הגיון במירכאות בדבר הזה.

עופר כסיף: זה דבר אחד.

ניר ברקת: אתה מבין מצוין.

ניר ברקת: ההיגיון הוא לא נכון.

עופר כסיף: הדבר הנוסף זה הנושא של סכום העסקה המינימלי להשבת עובד, שזה 3,300 שקלים.

משה גפני: כן, הנושאים האלה עלו.

משה גפני: אם אפשר, תגיד אותם - - -

עופר כסיף: אני רק רוצה להזכיר פה את העניין הספציפי של הסטודנטים.

עופר כסיף: הרבה מאות אלפי סטודנטים עובדים במשרות חלקיות, לא מגיעים לגובה כזה.

עופר כסיף: וכאן מעודדים לא להחזיר אותם.

עופר כסיף: זה דבר בלתי אפשרי.

עופר כסיף: והדבר האחרון שהכי חשוב לי להזכיר אותו זה העניין שבדברי ההסבר, מה שכתוב תחת עובד מזכה, העניין של החרגת העובדים הזרים.

שלמה קרעי: תמיד אתם דואגים לכל - - -

עופר כסיף: זה דבר שהוא לא פחות ממרושע וסדיסטי.

עופר כסיף: משום שאנחנו מדברים פה – אבל מעבר לזה, לאוצר יש ניסיון בסדיזם ורשעות, אז זה לא צריך כל כך להפתיע – אבל כאן מדובר- - -

ינון אזולאי: הם לא עושים את זה במכוון, תאמין לי.

עופר כסיף: אני לא מדבר לגופו של אדם; אני מדבר לגופי של עניין.

עופר כסיף: בגלל זה לא אמרתי שמות של אנשים.

עופר כסיף: אני מדבר על האוצר כגוף.

אחמד טיבי: במיוחד שאול מרידור.

בצלאל סמוטריץ': עופר, יש לך מזל שלא שמעתי.

בצלאל סמוטריץ': אחרת, הייתי צועק עליך.

קטי קטרין שטרית: זהו.

קטי קטרין שטרית: לא הבנתי איך נרדמת.

עופר כסיף: מי נרדם שם?

עופר כסיף: מי?

משה גפני: עופר, תעשה לי טובה.

משה גפני: הבנו.

משה גפני: הרעיון שאמרת ברור, שיגיע פה לדיון ונחליט.

עופר כסיף: אני רוצה להמשיך.

עופר כסיף: החרגה של עובדים זרים היא גם מעבר למה שכרגע אמרתי – היא נגועה גם בלקונה משום שבעצם מדובר פה רק במבקשי מקלט.

עופר כסיף: כלומר, כאלה שנמצאים באשרת 2(א)5.

עופר כסיף: כלומר, נמצאים פה.

עופר כסיף: למה אני אומר את זה?

עופר כסיף: יש 100,000 מהגרי העבודה, רובם ככולם לא פוטרו ולא יצאו לחל"ת.

עופר כסיף: הם לא בעצם החריגים.

עופר כסיף: את מי מחריגים פה?

עופר כסיף: מחריגים כ-30,000 מבקשי מקלט שנמצאים פה כאמור באשרת 2(א)5.

עופר כסיף: המספר, דרך אגב, הוא מרשות האוכלוסין וההגירה.

משה גפני: ואתה אומר שצריך להשאיר אותם?

עופר כסיף: לא, מה שאני אומר הוא שיש פה לקונה, כי בחוק כתוב: "מכיוון ששהותו של עובד זר בישראל תלויה בקיומה של עבודה".

משה גפני: אני מצטער, עופר.

משה גפני: אנחנו לא ממשיכים עם זה, מכיוון שזה סעיף בחוק.

עופר כסיף: נכון.

משה גפני: תעלה את זה כשהסעיף יעלה ונחליט, נצביע בעד, נגד, נמנעים.

משה גפני: זהו.

עופר כסיף: אוקיי.

עופר כסיף: היה חשוב לי להעלות את הנושא הזה.

משה גפני: יפה.

משה גפני: תודה.

משה גפני: תודה.

משה גפני: חבר הכנסת קרעי, בבקשה.

שלמה קרעי: אדוני היושב-ראש, אני ראשית רוצה להצטרף לדבריה של חברתי קטי שטרית ולאלה שדיברו על הנושא של עידוד התעסוקה, ולמה שאתה אמרת.

משה גפני: כן, בסדר.

שלמה קרעי: שנקיים דיון על זה, על אוכלוסיות מחולשות.

שלמה קרעי: זה חשוב מאוד.

שלמה קרעי: ואלה האוכלוסיות שבעיקר זקוקות לנו.

משה גפני: נרשמת כידיד הערבים.

משה גפני: זה בסדר.

שלמה קרעי: לא.

שלמה קרעי: לא קשור.

שלמה קרעי: כולם בני אדם.

שלמה קרעי: מי שצריך את העזרה שלנו, צריך את העזרה שלנו.

משה גפני: צחקתי, תאמין לי.

קטי קטרין שטרית: עדיף שהם יעבדו.

קטי קטרין שטרית: למה לא?

קטי קטרין שטרית: דווקא זה דבר חשוב מאוד.

משה גפני: כידיד החרדים, אני בעד.

משה גפני: כן, הלאה, הלאה.

שלמה קרעי: מדברים כאן על מענק של 6 מיליארד שקלים.

משה גפני: כן.

שלמה קרעי: חשוב לי לדעת, אני חושב שלכולנו חשוב לדעת, מה המרכיבים שבסופו של דבר הצבתם בנוסחה.

שלמה קרעי: הרי רציתם להגיע לתוחלת של 6 מיליארד שקלים הוצאה.

שלמה קרעי: מה המרכיבים שגרמו לכם לתת 3,500 ו-7,500?

שלמה קרעי: אולי גם לנו יש איזה רעיון לתת לכם.

שלמה קרעי: מה המרכיבים בפנים?

שלמה קרעי: כמה חזרו בחודש אפריל; כמה חזרו בחודש מאי; כמה אתם צופים שיחזרו בכל אחד מהחודשים.

שלמה קרעי: אולי יהיה לנו איזשהו שדרוג לנוסחה הזאת.

שלמה קרעי: ועל מה אני מדבר?

שלמה קרעי: על אותם אלה שלא הוציאו, חלק שלא הוציאו את העובדים לחל"ת, והם לא מקבלים כלום כנראה, חוץ מאותם 500 מיליון.

קריאה: קיבלו קצת?

שלמה קרעי: לא.

שלמה קרעי: שלא הוציאו את העובדים.

אסף וסרצוג: קיבלו את מענק ההוצאות קבועות.

אסף וסרצוג: זה חשוב להדגיש.

שלמה קרעי: כן, שמעתי את שאול מקודם אומר את זה.

אסף וסרצוג: קיבלו הרבה יותר כסף אז.

משה גפני: רבותיי, זה מפריע.

משה גפני: כן.

שלמה קרעי: לא כולם קיבלו.

שלמה קרעי: כי יש כאלה - -

משה גפני: חבר הכנסת קרעי, אתה מדבר דברי חוכמה.

משה גפני: אז אם אתה מתחיל לדון עכשיו עם אנשים, אז אנחנו נצטרך שעתיים על הדיון הזה.

שלמה קרעי: אבל סוף-סוף מישהו עונה לי.

משה גפני: לא, לא.

משה גפני: בבקשה.

עודד פורר: המענק של ההוצאות הקבועות על מרץ-אפריל?

משה גפני: כן, בבקשה, תמשיך.

שלמה קרעי: אני מדבר גם על עסקים גדולים שאולי נפגעו במחזור שלהם מעל 25%.

שלמה קרעי: והם גם השאירו את העובדים, אז גם את זה צריך אולי לבדוק.

שלמה קרעי: אני חושב שכדי לממש את מטרות החוק הזה, שאול, אפשר לחשוב על משהו דיפרנציאלי.

שלמה קרעי: כי הרי מה קורה כאן?

שלמה קרעי: אנחנו נותנים מענק על כל עובד שחוזר.

שלמה קרעי: אין שום מוטיבציה למעסיק להחזיר 100% ממצבת העובדים שלו.

שלמה קרעי: הוא יחזיר 70%, בדיוק את מה שהוא צריך והיה מחזיר גם ככה.

שלמה קרעי: את ה-20%, 30% הנוספים, שכנראה הכי קשה להם, ואלה שיישארו בסוף בבית – המוטיבציה שלו היא מאוד שולית.

שלמה קרעי: אני הייתי בונה מודל דיפרנציאלי שאומר: אם אתה מחזיר רק 70% מהעובדים, תקבל 70% מהמענק פר כל עובד; אם תחזיר רק 90%, תקבל 90% מהמענק רטרואקטיבית על כל העובדים; אם תחזיר 100%, תקבל 100%.

שלמה קרעי: משהו שיגרום באמת למוטיבציה ויממש את המטרות של החוק הזה.

משה גפני: טוב.

משה גפני: יפה.

משה גפני: כן, אוקיי.

עודד פורר: אני לא מאמין שאני אומר את זה, אבל אני מסכים עם חבר הכנסת קרעי.

שלמה קרעי: תודה, חבר הכנסת פורר.

שלמה קרעי: דבר נוסף, אני חושב שבהצהרה של המעסיק והעובד חשוב לשמור על תנאי העסקה של העובד, שהעובד כדי לחזור יסכים שייפגעו תנאי העסקה שלו, אחרי שהוא יצא לאבטלה או יצא לחל"ת.

שלמה קרעי: זה משהו בלעדיו נראה לי אסור לאפשר מתן מענק על העובד שירד בתנאי העסקה שלו.

שלמה קרעי: דבר נוסף, שכר מזערי.

שלמה קרעי: דיברת על 3,300 וזה גם מה שמופיע בחוק.

שלמה קרעי: שכר המינימום הוא 5,300.

שלמה קרעי: ו-50% תעסוקה בשכר מינימום זה 2,650.

שלמה קרעי: מה קורה כאן?

שלמה קרעי: אין מוטיבציה למעסיק להחזיר את אלה שמקבלים שכר מינימום, אם הם עובדים ב-50% משרה.

משה גפני: ברור.

שלמה קרעי: דווקא לחלשים אתה לא נותן.

שלמה קרעי: אני חושב כדאי להוריד את זה ל-2,650.

משה גפני: תודה.

שלמה קרעי: עוד שני דברים קטנים אחרונים.

שלמה קרעי: חברות שנופלות.

שלמה קרעי: קיבלתי פניות.

שלמה קרעי: אני לא יודע.

שלמה קרעי: בטח נדבר על זה.

שלמה קרעי: יש את חברת דואר ישראל והחברה למתנסים, חברות שאולי נופלות בין הכיסאות.

שלמה קרעי: אני לא יודע אם צריך, יכול להיות שכן, אבל אני חושב שזה משהו שצריך להעלות אותו כאן לדיון.

שלמה קרעי: ערן יעקב כאן.

שלמה קרעי: זו הזדמנות, ערן – אנחנו כבר חודשיים וחצי, ואני מעריך שאתה גם עונה לפניות בווטסאפ ומשיב, אבל יש פנייה שעדיין לא נענתה ודיברנו עליה גם השבוע: עצמאים שהפכו לשכירים או שכירים שהפכו לעצמאים, ויש להם תקופת אכשרה משולבת.

שלמה קרעי: אצל העצמאים שהפכו לשכירים האבסורד הוא יותר גדול, כי הם היו עצמאים 15 שנה ושכירים עוד לפני כן, ומכרו את העסק בחצי שנה לפני הקורונה ועברו להיות שכירים.

שלמה קרעי: לפי איציק דניאל, מדובר בכ-10,000 איש כאלה שיושבים בבית, לא עובדים, ולא מקבלים שום דבר.

ערן יעקב: חלק מהסיבה היה שביקשו – זו הייתה בעצם התפיסה שאנחנו רוצים שנשווה את זה כמה שיותר לדמי אבטלה.

ערן יעקב: ולכן העניין של השישה חודשים בא משם.

שלמה קרעי: כן, אבל יש תקופת אכשרה משולבת.

שלמה קרעי: אתה משאיר פה אנשים עם משפחות ועם ילדים.

עודד פורר: אבל אתה יודע טוב מאוד.

עודד פורר: גם אם הוא היה עצמאי, גם אם הוא היה שכיר, אתה מכיר אותו.

עודד פורר: הוא שילם לך ביטוח לאומי, הוא שילם לך מס הכנסה, הוא שילם לך מע"מ של העצמאי.

עודד פורר: אתה יודע שהוא היה לפני כן עם עסק.

עודד פורר: אתה יודע שאחר כך הוא הפך לשכיר.

ערן יעקב: לא יודע לגבי המספר.

ערן יעקב: אבל זה משהו שאפשר לבדוק אותו.

שלמה קרעי: אני מקבל פניות של אנשים פשוטים.

משה גפני: ערן, תבדקו את העניין הזה.

משה גפני: בסדר.

משה גפני: חבר הכנסת קרעי, אני מודה לך.

שלמה קרעי: תודה רבה, אדוני היושב-ראש.

משה גפני: עודד פורר, בבקשה, ואחריו – ניר ברקת.

עודד פורר: תודה רבה.

עודד פורר: אחת, הדיון הזה באמת - - -

עודד פורר: מה שעל סדר-היום, אדוני, זה החוק של החזרת עובדים.

עודד פורר: אני אשמח לקיים דיון - - -

בצלאל סמוטריץ': גפני, אבל יש שאילתות שאנחנו צריכים להיות בהן.

משה גפני: מה?

משה גפני: מה?

בצלאל סמוטריץ': מה שהסכמנו זה רק על חשבון הצעות לסדר.

בצלאל סמוטריץ': לא שאילתות.

בצלאל סמוטריץ': ב-11:00 יש שאילות ואני צריך להיות במליאה.

משה גפני: תגיד לי, אתה מנהל את הישיבה פה?

משה גפני: אני לא הבנתי.

בצלאל סמוטריץ': אבל מיקי סיכם איתנו.

בצלאל סמוטריץ': אנחנו הסכמנו שהדיון כאן יימשך במקביל ללו"ז המליאה ובזמן הצעות לסדר.

בצלאל סמוטריץ': לא שאילתות ולא חוקים.

משה גפני: אני לא יודע מה שהסכמתם.

משה גפני: הישיבה היא עד 11:20.

בצלאל סמוטריץ': טוב.

בצלאל סמוטריץ': לא.

בצלאל סמוטריץ': סתם חבל שלא נהיה בדיון.

בצלאל סמוטריץ': אני כל הזמן אומר: אם עושים דיון ענייני, זה מצוין; אם רוצים לא, אז בסדר.

בצלאל סמוטריץ': אנחנו יודעים להגיש 2,000 הסתייגויות.

משה גפני: לא.

משה גפני: אבל עם כל הכבוד, בצלאל, תאמין לי.

משה גפני: כבר שאלו אותי אם אני באופוזיציה.

משה גפני: אז התשובה היא: כן.

משה גפני: אני תמיד באופוזיציה.

משה גפני: ראית אותי פעם בקואליציה?

עודד פורר: אני עוד לא ראיתי קואליציה.

עופר כסיף: אבל אופוזיציה למי?

קטי קטרין שטרית: יש.

קטי קטרין שטרית: יש קואליציה, עודד.

קטי קטרין שטרית: יש.

קטי קטרין שטרית: יש.

משה גפני: מה?

עופר כסיף: אופוזיציה למי?

עודד פורר: לא.

עודד פורר: אני עוד לא ראיתי קואליציה שהוא לא מנהל אותה כשהוא בקואליציה.

קטי קטרין שטרית: אה, אוקיי.

עודד פורר: אבל עכשיו לגבי העניין.

עודד פורר: אני מבקש, אדוני, לקיים דיון נפרד על כל נושא הפעימות עם רשות המיסים.

עודד פורר: יש הרבה מאוד נושאים.

עודד פורר: קרעי נגע בזעיר אנפין בעניין הזה.

עודד פורר: זה לא למין העניין החוק הזה שדחוף לכולם לקדם אותו מהר, כי באמת אנחנו יכולים להרחיב על הנושא הזה מול ערן יעקב לא מעט זמן, לחיוב ולשלילה.

עודד פורר: דבר נוסף שאני זרקתי אותו קודם ואני אומר את זה עוד פעם – אני מבקש ממך, אדוני היושב-ראש, דווקא בגלל שזה סכום קטן, ודווקא שבאוצר מאוד מאוד לוחצים אותנו:

עודד פורר: הסיפור של נהריה שהתחייבו כאן בוועדה: עוד שנה - - -

משה גפני: כן.

משה גפני: סליחה, דקה.

עודד פורר: זה חייב להיות חלק מהתוכנית.

משה גפני: רבותיי, חברי, אתם לא חברי הממשלה- - -

עודד פורר: אגב, העסקים שם נפגעו פעמיים.

משה גפני: עודד, אני עוזר לך.

מיכל שיר סגמן: עודד, אני ביקשתי דיון מיוחד רק על נושא נהריה.

משה גפני: אני מבקש תשובה על נהריה.

משה גפני: כשישבתם איתי - -

עודד פורר: - - -

מיכל שיר סגמן: - - - לא יודע איפה הם.

משה גפני: די.

משה גפני: עודד, אני רוצה לעזור לך.

עודד פורר: אני אומר לה.

משה גפני: - - אתם אמרתם שיש בהחלטה הממשלה התייחסות לגבי הנושא של סיוע לנהריה.

משה גפני: אני מבקש שהיה תשובה לגבי נהריה לפני שאנחנו מצביעים על החוק הזה.

עודד פורר: תודה.

משה גפני: אז אני מבקש שתבואו עם תשובה.

משה גפני: גם פנו אליי מנהריה.

משה גפני: באמת, אני מרגיש לא נוח עם העניין.

משה גפני: בגלל שהתקיימו על זה דיונים עוד בזמן שאני הייתי היושב-ראש.

עודד פורר: ב-10 בפברואר שלחת מכתב לראש הממשלה.

משה גפני: נכון.

משה גפני: נכון.

משה גפני: אני מבקש תשובה.

עודד פורר: הוא לא ענה לך עדיין.

משה גפני: אתם אנשים טובים.

משה גפני: אתם לא אנשים שתשאירו את נהריה ככה.

עודד פורר: אולי אם תשלח את המכתב – הרי ב-10 בפברואר שלחת מכתב בעניין לראש הממשלה.

משה גפני: אני יודע.

משה גפני: אני יודע.

ינון אזולאי: שהוא טרם השיב.

משה גפני: אני מקבל את זה.

משה גפני: זה ברור.

עודד פורר: לא.

עודד פורר: אולי תשלח לראש הממשלה החלופי.

עודד פורר: אז אולי משם תהיה תשובה.

משה גפני: מה החלופי עכשיו?

משה גפני: לאן הגעת?

עודד פורר: עכשיו לגבי התנאי של גובה המענק, אני כמובן מצטרף לעניין זה.

עודד פורר: אתם פשוט הוצאתם את כל הסטודנטים שגם ככה, אגב, כמעט ולא קיבלו שום סיוע בתקופה הזאת, הם לא חלק מהעניין.

עודד פורר: ואנחנו נדרוש את זה כחלק מהתנאים כדי שנתמוך בחוק.

עודד פורר: לוחות הזמנים לתשלום הם קריטיים.

עודד פורר: ואני מבקש, אדוני, שלוחות הזמנים יכנסו לחוק.

עודד פורר: כמו שיש תנאים למה קורה – שמי שלקח את המענק שלא כדין מחזיר אותו ומקבל עונש – מה יקרה כשהמדינה לא תשלם ולא תעמוד בזמנים.

עודד פורר: זה דבר אחד.

עודד פורר: דבר נוסף שצריך לשים אליו לב זה אנשים שהיו - - -

משה גפני: טוב.

משה גפני: עודד.

עודד פורר: אני רוצה חצי מהזמן שנתת לבצלאל.

עודד פורר: בסדר?

עודד פורר: חצי מהזמן.

משה גפני: עברת כבר.

ינון אזולאי: בצלאל לקח זמן.

ינון אזולאי: הוא לא קיבל.

ינון אזולאי: הוא לקח.

משה גפני: אבל תשמע, עם כל הכבוד.

משה גפני: אתם שניכם באופוזיציה.

משה גפני: אני נתתי קודם לנציג האופוזיציה, לבצלאל.

עודד פורר: - - -

משה גפני: סתם, סתם.

משה גפני: אני רוצה שיספיקו כל חברי הכנסת שנרשמו.

בצלאל סמוטריץ': אבל אנחנו לא מפלגה שונאת חרדים, עודד.

בצלאל סמוטריץ': הפוך.

עודד פורר: דבר נוסף.

עודד פורר: אני ראיתי את הדיון שלכם - - -

בצלאל סמוטריץ': אנחנו לא באנו בטענות לחרדים לרגע, רק לביבי.

עודד פורר: פתאום נזכרתם - - - בבתי הדין הרבניים ובמינוי דיינים ובנושאים - - -

ינון אזולאי: מה זה קשור?

משה גפני: רבותיי.

משה גפני: עודד, אל תיגע.

משה גפני: עזוב את הסמטאות האלה.

משה גפני: לגופו של החוק.

עודד פורר: אני אומר שני דברים האחרונים.

עודד פורר: אחד, פרילנסר שכתוצאה מהקורונה המעסיק שלו החליט לעשות איתו חסד ולהפוך אותו – כשאני מדבר על פרילנסר, זה מישהו שמוציא חשבונית אחת לאותו מעסיק.

משה גפני: כן, ברור.

עודד פורר: והחליט להפוך אותו לשכיר.

עודד פורר: הוא לא נכנס פה ונכלל בתוך הסיפור הזה.

עודד פורר: אני מבקש שזה ייכנס פנימה גם.

עודד פורר: כנ"ל לגבי משך הזמן שבו אפשר יהיה לבקש ולעשות את כל הביורוקרטיה שמסביב.

משה גפני: טוב.

משה גפני: טוב.

עודד פורר: תעשו את זה עד ה-31 בדצמבר.

עודד פורר: הרי אתם לא תהיו מוכנים.

עודד פורר: אתם לא תהיו מוכנים לא עם הטפסים ולא עם האתרים.

עודד פורר: ועד שהם ישימו את זה – פה את הדברים הפשוטים לכאורה שעשו פה ושהבטיחו אותם תוך ימים לקח לממשלה שלושה חודשים.

עודד פורר: אז גם בעניין הזה אפשר יהיה.

משה גפני: תודה.

משה גפני: תודה רבה.

עודד פורר: ועוד משפט אחרון.

עודד פורר: תפסיקו להגיד, בטח בדיון בחוק הזה, על המענק שנתתם בגין הפיצוי על ירידת מחזור, אותו מענק, אותה פעימה שלישית, כי רוב אלה שמעסיקים הרבה עובדים בכלל לא נמצאים בתוך המענק הזה.

משה גפני: תודה רבה.

משה גפני: ניר ברקת.

עודד פורר: העסקים מעל 20 מיליון שקלים הם העסקים עם הרבה עובדים.

עודד פורר: הם לא נמצאים שם.

עודד פורר: הם לא נמצאים.

משה גפני: עודד, תודה.

בצלאל סמוטריץ': הטבלה של סוגי העסקים והפרמטרים.

משה גפני: מאה אחוז.

משה גפני: מאה אחוז.

משה גפני: עכשיו, אני לא מדבר על עודד פורר שדיבר לעניין, חוץ מהקטע הזה שם עם הפוליטיקה.

משה גפני: אבל הוא דיבר לעניין.

משה גפני: אבל שתדעו שכל דבר שהעלו בצלאל סמוטריץ' ואחמד טיבי יחד זה על דעת כל חברי הוועדה.

אחמד טיבי: חד-משעמית.

עודד פורר: - - -

משה גפני: לא, לא.

משה גפני: עזוב.

משה גפני: ניר, בבקשה.

משה גפני: ניר ברקת ואחריו – ינון אזולאי ומרב מיכאלי.

ניר ברקת: אני לא חושב שיש פה מישהו שלא רוצה לראות עובדים חוזרים לעבודה.

משה גפני: כן.

משה גפני: נכון.

ניר ברקת: כולנו מסכימים על היעד.

ניר ברקת: אבל התוכנית שנבחרה היא אחיזת עיניים.

ניר ברקת: בשיחות שאני קיימתי ומקיים עם אנשי עסקים, כבוד הרב גפני, המבחן המעניין הוא, נניח, שאין את התוכנית הזאת, כמה יחזרו בלי התוכנית?

קריאה: בדיוק.

ניר ברקת: כמה באמת התוכנית הזאת מוסיפה?

משה גפני: כן, כן, ברור.

משה גפני: הרעיון שלך ברור.

ניר ברקת: אתה תגלה.

ניר ברקת: איך אמרו לי החברים התעשיינים?

ניר ברקת: אולי 10%.

ניר ברקת: אולי 10% יזוזו בעקבות התוכנית.

ניר ברקת: רובם, אם יש עסק טוב, אם השוק הוא טוב, אנשים - - -

משה גפני: ניר, אני רוצה להגיד לך משהו.

משה גפני: אני חבר שלך.

משה גפני: אתה אמרת את הדברים האלה פה ואמרת את זה מאוד בחריפות.

ניר ברקת: לא היו פה אנשי האוצר.

משה גפני: רק רגע.

משה גפני: לא, הם קראו את זה בעיתון.

משה גפני: אבל נניח רגע לעניין הזה.

ינון אזולאי: לא קוראים "יתד", הרב גפני.

משה גפני: החוק הזה, בעזרת השם, הולך לעבור.

משה גפני: אני מכיר את הכנסת.

משה גפני: החוק הזה יעבור.

משה גפני: ייקח עוד יום, עוד יום, פחות יום.

ניר ברקת: אתה רוצה למנוע ממני להגיד את דבריי?

ניר ברקת: לא הבנתי.

משה גפני: ניר, שנייה.

משה גפני: תאמין לי.

משה גפני: אני הרי מדבר איתך בתור חבר.

משה גפני: החוק הזה יעבור.

משה גפני: צריך לתקן בו סעיפים.

משה גפני: צריך בו דברים.

עודד פורר: אבל לא שומעים.

עודד פורר: אבל אדוני, לא שומעים.

ניר ברקת: אבל אני מדבר על זה.

משה גפני: אל תדבר כללית.

משה גפני: בגלל שאם אתה אומר שרק 10% יחזרו לעבודה, זה כאילו משתמע - - -

עודד פורר: לא.

עודד פורר: מה שאנחנו אומרים זה שהחוק הזה צריך לענות על הדברים.

ניר ברקת: השאלה - - -

משה גפני: שנייה.

משה גפני: אני מדבר איתו.

משה גפני: אנחנו שנינו בקואליציה.

עודד פורר: כן?

משה גפני: כן.

משה גפני: אוי ואבוי לקואליציה שאני והוא זה הקואליציה.

משה גפני: על כל פנים, צריך לתקן בו דברים.

עודד פורר: מה היה לכם בירושלים.

ניר ברקת: עשר שנים היינו יחד בקואליציה בירושלים.

משה גפני: ניר, בבקשה.

ניר ברקת: אז אני חושב שכולנו צריכים לשים יד על הלב ולהסתכל מה אימפקט של תוכנית.

ניר ברקת: יש מושג שנקרא אימפקט של תוכנית.

ניר ברקת: אם אתה שם 6 מיליארד שקלים ובשוליים אולי 10% מהיעד שלך מומש, זה אומר שאתה משלם 100,000 שקלים על עובד, לא 7,500, לא 3,000, מכיוון שרובם יחזרו ממילא.

ניר ברקת: לכן התמריץ כפי שהוא מנוסח היום – אתה רוצה לתקן את התמריץ.

ניר ברקת: אתה לא יכול לבוא ולומר שאתה עושה תוכנית ולשים גרף, סליחה שאני אומר דבר כזה, לשים גרף שבעקבות התוכנית יחזרו 600,000 איש.

ניר ברקת: זו אחיזת עיניים.

ניר ברקת: זה לא נכון.

ניר ברקת: כי מתוך ה-600,000 שאתם מתכננים, בסבירות מאוד מאוד גבוהה - -

יפעת שאשא ביטון: יחזרו רובם.

ניר ברקת: - - כמעט כולם יחזרו ללא קשר לתוכנית הזו.

יפעת שאשא ביטון: בדיוק.

ניר ברקת: תשאלו מה אומרים אנשי עסקים.

יפעת שאשא ביטון: בדיוק.

ניר ברקת: עכשיו, הרב גפני, אם יש לנו 6 מיליארד שקלים לזרוק רק בגלל שרוצים להעביר תוכנית, וכולנו רוצים להחזיר עובדים, תגיד לי.

ניר ברקת: תגיד לי אם אני - - - פה אופוזיציה או קואליציה.

עודד פורר: אגב, ניר, גם אם חוזרים פה 600,000 או 700,000 לפי הנתונים האלה, הם לא מגיעים ל-4 מיליארד שקלים.

עודד פורר: אני לא יודע לאן הולכים פה 2 מיליארד שקלים אחרים.

ניר ברקת: לתפיסתם.

עודד פורר: החישוב לפי הנתונים שלהם.

משה גפני: אוקיי.

משה גפני: בואו.

אסף וסרצוג: 600,000 זה מהראשון ליוני.

עודד פורר: מהראשון במאי.

אסף וסרצוג: לא, לא, לא.

אסף וסרצוג: 600,000 מהראשון ליוני.

עודד פורר: 200,000 איש חזרו מהראשון במאי.

אסף וסרצוג: יותר מ-250,000.

ניר ברקת: אוקיי.

ניר ברקת: לא בעקבות התוכנית.

בצלאל סמוטריץ': רגע, אבל לא הבנת.

בצלאל סמוטריץ': כשאישרנו 6 מיליארד ביום שני עוד לא החלטתם שאתם נותנים אחורה את ה-3,500.

שאול מרידור: מאי, מאי.

בצלאל סמוטריץ': מה?

שאול מרידור: מאי היה בפנים.

אסף וסרצוג: היה מאי.

אסף וסרצוג: היה משהו.

בצלאל סמוטריץ': מאי בפנים.

בצלאל סמוטריץ': אז כמה זה?

בצלאל סמוטריץ': 850,000 סך הכול?

בצלאל סמוטריץ': כפול 7,500?

אסף וסרצוג: סך הכול?

שאול מרידור: אנחנו נענה אחר כך.

משה גפני: אוקיי.

משה גפני: ניר.

בצלאל סמוטריץ': לא, אני שואל.

שאול מרידור: ניר בזכות דיבור.

בצלאל סמוטריץ': איפה יהיה עכשיו כסף לאלה שהחזירו באפריל?

משה גפני: בואו, רבותיי.

משה גפני: בצלאל, מספיק עם הדיון הזה.

משה גפני: אנחנו נמשיך את הדיון.

משה גפני: תגידו תשובות.

משה גפני: יש פה שאלות לא קלות.

ניר ברקת: הדבר הראשון כשאנחנו מתעסקים עם תמריץ כסף ציבורי, אני מבקש לדעת תשובה.

ניר ברקת: אפשר לשאול שאלות, נכון?

משה גפני: כן.

ניר ברקת: מה אימפקט של התוכנית?

ניר ברקת: בלי התוכנית – מה קורה?

משה גפני: הם יגידו, כן.

ניר ברקת: עם התוכנית – מה השולי?

ניר ברקת: אני רוצה גם לשמוע את התאחדות התעשיינים ואת לה"ב ואחרים.

ניר ברקת: בואו נזרים את המידע, שיביאו לנו את הנתונים ואנחנו נגלה – הרב גפני?

משה גפני: כן.

ניר ברקת: אנחנו נגלה שהאימפקט של התוכנית הוא שולי וקטן.

ניר ברקת: ואנחנו מדברים על כספי ציבור.

ניר ברקת: יש דרכים בסדר גודל יותר טובות בשביל להעסיק עובדים.

משה גפני: ברור.

ניר ברקת: והנושא השני.

ניר ברקת: זה קשור.

משה גפני: השני ואחרון.

משה גפני: כן.

ניר ברקת: בוא'נה, הרב גפני, רק כידידים אני מדבר.

משה גפני: אני עם כולם.

משה גפני: אני מנסה שכולם ידברו.

משה גפני: אין לנו הרבה זמן.

משה גפני: בבקשה.

ניר ברקת: בסדר.

ניר ברקת: אני לא אומר הערות שוליות.

משה גפני: לא.

משה גפני: אני יודע.

משה גפני: אני יודע.

ניר ברקת: עכשיו, נאמר לנו שמדובר על 6 מיליארד שקלים.

ניר ברקת: אני מסכים עם הערות שזה כנראה פחות מ-6 מיליארד שקלים, כי הם בחרו מספר ולא עשו את החישוב האמיתי, כמו שעשו התאחדות התעשיינים.

ניר ברקת: אבל לטובת העניין, נאמר לנו שלעסקים אחרים כבר ניתן כסף, כבר ניתן סיוע בהתחשב בהוצאות הנחסכות.

ניר ברקת: אז גם אם יצאו כל 5 מיליארד שקלים, שנכון להיום אנחנו במיליארד, ב-20% מימוש, בואו נגיד שזה ייקח קצת זמן, הרב גפני, ההשקעה שנעשית בכסף ישיר לעסקים היא זניחה ושולית יחסית למה שקורה בעולם.

ניר ברקת: גם אם היו מוציאים 20 מיליארד שקלים סיוע ישיר, אני לא מדבר על האשראי; גם אם ייתנו 20 מיליארד שקלים סיוע ישיר, זה עדיין יחסית נמוך מאוד למה שקורה בעולם.

ניר ברקת: עכשיו, למה אני אומר את זה?

ניר ברקת: כי אם השוק חלש, ואתה לא עוזר לשוק להיות חזק, ואתה רק מנסה לדחוף לו עובדים, אתה יודע מה יקרה?

ניר ברקת: השוק לא יקלוט את העובדים.

ניר ברקת: האימפקט של השקעה ישירה בעסקים הוא כל כך הרבה יותר גדול.

ניר ברקת: הוא דרמה.

ניר ברקת: עכשיו, את הנתון הזה אספתי מלה"ב.

ניר ברקת: בכל שנה נוספים 54,000-53,000 עסקים חדשים ונגרעים 42,000.

ניר ברקת: כלומר, שנה בממוצע נוספים לנו 10,000 עסקים חדשים.

ניר ברקת: תכפיל בשישה, בשבעה עובדים לכל עסק, זו הצמיחה הטבעית במשק.

ניר ברקת: השנה, בעקבות העובדה שהשוק חלש, יש לנו כ-65,000-60,000 עסקים שייפלטו ורק 35,000-30,000 עסקים חדשים.

ניר ברקת: אנחנו מפלוס 10,000 יורדים למינוס 30,000.

ניר ברקת: זה 40,000 עסקים שלא יהיה לאן לחזור.

ניר ברקת: שלא יהיה לאן לחזור.

ניר ברקת: ואני טוען שאם רוצים להחזיר עובדים לעבודה, צריך לחזק את המשק, למנוע פשיטות רגל.

ניר ברקת: זה בסדר גודל יותר משמעותי, כי יהיה חסם.

ניר ברקת: פחות עובדים בסך הכול.

משה גפני: ניר, תודה רבה.

משה גפני: הובנת.

משה גפני: תודה רבה.

משה גפני: ינון אזולאי.

ניר ברקת: משפט אחרון.

ניר ברקת: סליחה, משפט אחרון.

משה גפני: אה, וואי.

ניר ברקת: לתוכנית הזאת לא רק שיש ערך שולי קטן - -

משה גפני: כן, אמרת.

ניר ברקת: - - יש לה גם נזק אסטרטגי למשק.

ניר ברקת: נזק אסטרטגי זה אומר שכל אותם אנשים שהייתה להם ערבות הדדית – יש דבר שנקרא בעם ישראל ערבות הדדית – בין מעסיקים לעובדים, אנשים שהשקיעו ונתנו מכספם האישי, שמרו את העובדים שלהם כמו אחים שלהם.

ניר ברקת: שמעתי כאן אנשים מתארים: יצאו למלחמה בלבנון – פשוט בשבוע הבא, היה אחד הקרבות הגדולים שלי בלבנון והיו לי שם נפגעים – על הערבות ההדדית בעם ישראל.

ניר ברקת: אתמול היה היום אחדות.

ניר ברקת: איך אנחנו מעודדים את הערבות הדדית בין מעסיקים לעובדים כשאתם פורמים את זה לחלוטין.

עודד פורר: משקיעים מעל 100 מיליון שקלים בבית ראש הממשלה החלופי.

ניר ברקת: הנזק שבתוכנית הזאת הוא בסדר גודל יותר גדול מהתוספת השולית הקטנה כל כך של העסקת העובדים.

משה גפני: תודה רבה.

ניר ברקת: וצער לי על הכשל הזה.

ניר ברקת: ככה לא מחנכים שוק.

ניר ברקת: הדבר הזה הוא נזק גדול.

משה גפני: תודה רבה.

משה גפני: תודה, ניר.

משה גפני: ברור.

משה גפני: ינון אזולאי, בבקשה.

ינון אזולאי: טוב, אני אשתדל לא לחזור על הדברים.

ינון אזולאי: אני מצטרף לרוב הדברים שאמרו פה, אם לא לכולם.

ינון אזולאי: אבל לגבי העסקים שנפתחו ב-27 במאי, מסעדות וכדומה – הם לא ייהנו כנראה מהראשון ביוני, למרות שבקושי היו להם רק שלושה ימי עבודה.

ינון אזולאי: ותורידו את חג השבועות, אז היה להם יום אחד של עבודה.

ינון אזולאי: והם יקבלו רק את ה-3,750 שקלים.

ינון אזולאי: אני חושב שגם ראוי לתת לזה את הדעת מה עושים איתם.

ינון אזולאי: תסתכלו על בעלי אולמות שחוזרים ב-14 ביוני מצד אחד, אבל עדיין לא בטוח שיש להם את השבועיים האלה שיהיו בהם הרבה אירועים למלא את היומן.

ינון אזולאי: צריך לראות גם שם מה עושים על מנת שיוכלו לקבל את המענק.

ינון אזולאי: במאי – אני מתכוון שלא יקבלו את יוני, כמובן.

ינון אזולאי: דבר נוסף, צריך לראות שאנחנו באמת – אנשים שמחזירים אותם לעבודה מהחל"ת, אז שלא יפגעו בשכר שלהם, שלא ירדו בשכר כמו שקיבלנו תלונות, שהורידו את שעות העבודה של אנשים.

ינון אזולאי: ויכול להיות שגם אחרי חודשיים אותו מעסיק יחליט, אחרי שהוא קיבל חודשיים מענק, יחליט שהוא מזיז אותם.

ינון אזולאי: אז צריך לבדוק מה עושים, איך הם כן מעוגנים.

ינון אזולאי: איך אנחנו מגינים עליהם כעובדים, שלא יישלחו עוד פעם לחל"ת או למשהו אחר, או בכלל לאבטלה.

ינון אזולאי: בהגדרות של עובד מזכה, בסעיף 4 להגדרה, זה מחריג נשים ששהו בחופשת לידה בין ינואר 2020 עד לאפריל 2020, או בשמירת הריון כמובן.

ינון אזולאי: שם כשהן חוזרות לעבודה אז הן מוחרגות.

ינון אזולאי: ודווקא אותן אלה שירצו לחזור לעובדה, נשים בהריון, נשים בהריון בסיכון או שילדו, תהיה להן בעיה לחזור.

ינון אזולאי: לא בטוח שהמעסיק ירצה אותן כעובדות בחזרה כאשר יש לו על עובדת אחרת לקבל את המענק.

ינון אזולאי: אנחנו צריכים לשים גם על זה לב.

ינון אזולאי: וכן גם על קרוב משפחה.

ינון אזולאי: אתם כותבים שם בדברי הסבר: "זאת, לנוכח קשיי הבדיקה שאכן מדובר בהעסקה 'אותנטית'".

ינון אזולאי: כלומר, אתם קודם כול אומרים: תשמע, בעל העסק שיש לו בן משפחה הוא רמאי, אחר אנחנו נדון אם אפשר לתת לו או לא.

ינון אזולאי: קודם כול, אנחנו מגדירים אותו כרמאי.

ינון אזולאי: אני חושב שזה לא הוגן וזה לא צריך להיות ככה.

ינון אזולאי: יש מספיק מנגנונים לבדוק עד כמה אותנטי, כמה הוא היה בשנה האחרונה או בשנתיים האחרונות ועל יד זה נוכל לתת לו.

ינון אזולאי: לגבי העמותות, צריך לבדוק כמה דברים.

ינון אזולאי: יש הרבה עמותות שהיו – ערן, לפני שאתה הולך, אני ממש מסיים.

ינון אזולאי: לגבי העמותות צריך לראות שיש הרבה עמותות שהייתה להן שכירות והן המשיכו לשלם את השכירות הזאת.

ינון אזולאי: שאול, לגבי העמותות, יש הרבה עמותות שהמשיכו לשלם את השכירות בעשרות אלפי שקלים בחודש ולא קיבלו תקצוב.

ינון אזולאי: וגם הפסיקו לשלם למורים.

ינון אזולאי: צריך לראות איך אנחנו נותנים להן.

ינון אזולאי: ונשלח מכתב על ידי חברי אופיר סופר שאני הייתי גם חתום על המכתב הזה עם עוד, נראה לי, כ-40 חברי כנסת, שיש איזשהו פתרון שאפשר לתת להן.

ינון אזולאי: הרי הן משלמות 7.5% משכר המעסיקים.

ינון אזולאי: מה שמעסיקים אחרים לא משלמים, העמותות משלמות.

ינון אזולאי: וביקשנו שם שמחודש מרץ למשך חצי שנה יפטרו אותן מזה.

ינון אזולאי: זה יהיה להן חלק מהעידוד להחזיר את האנשים לעבודה.

ינון אזולאי: 7.5% של שכר מעסיקים, שבשבילן זה המון כסף.

ינון אזולאי: כי אחרת הן לא יכולות.

ינון אזולאי: חלקן גם העסיקו עדיין עובדים, במיוחד בעמותות הרווחה.

ינון אזולאי: צריך לראות איך אנחנו נותנים את היחס הזה.

ינון אזולאי: לגבי רשות המיסים, אני יודע שברשות המיסים מבקשים דוח של 2018.

ינון אזולאי: יש כאלה בעלי עסקים שפתחו ב-2019.

ינון אזולאי: האם מקבלים או לא מקבלים?

ינון אזולאי: דבר נוסף, יש איזושהי בעיה טכנית.

ינון אזולאי: יש עסקים שכל ההתקשות שלהם זה לא בתעודה זהות, אלא בקוד ייעודי.

ינון אזולאי: אנשים באים מחו"ל ויש להם מרכז חיים בארץ, הם משלמים מיסים כרגיל, הם מקבלים את - - - שלהם והם גם מופיעים בהנחה שהם הולכים לקבל.

משה גפני: מה זאת אומרת?

משה גפני: הם לא מקבלים בגלל שזה מספר דרכון?

ינון אזולאי: הם לא מקבלים בגלל שהם לא יכולים להקיש תעודת זהות.

משה גפני: אה.

ינון אזולאי: זו בעיה טכנית, כנראה.

משה גפני: זו בעיה, ערן?

ינון אזולאי: אתה מכיר את הסיפור הזה?

ערן יעקב: אני לא יודע.

ערן יעקב: אני אבדוק אם יש בעיה כזו.

משה גפני: ערן, תבדוק אם יש בעיה.

משה גפני: תגיד לחבר הכנסת אזולאי מחר.

ינון אזולאי: לא.

ינון אזולאי: אני הבנתי שהוא יפתור את הבעיה.

ינון אזולאי: הוא יגיד לי שהוא פתר אותה.

משה גפני: שיגיד שפתר, בסדר.

משה גפני: אוקיי, תודה רבה.

ינון אזולאי: הבנת, ערן, את הרעיון?

ינון אזולאי: את המספר הייעודי, נראה לי הוא מתחיל ב-66.

ערן יעקב: לא.

ערן יעקב: הבעיה היא – כן.

ינון אזולאי: הם רוצים הקשת תעודה זהות.

ינון אזולאי: עד היום עובדים עם המדינה בלי תעודה זהות.

ינון אזולאי: יש להם מספר, שהם באים, רוב מרכז חייהם בארץ ומשלמים מיסים, משלמים הכול כרגיל.

ינון אזולאי: ובנושא הזה גם כתובים שהם יכולים לקבל, זכאים לקבל.

ינון אזולאי: אבל דווקא את זה, משום מה, הם לא מקבלים.

משה גפני: ערן, תפתור את הבעיה.

משה גפני: יש פה בעיות יותר קשות.

משה גפני: תפתור את הבעיה הזאת.

ערן יעקב: אתה רוצה לדבר על הבעיה הזאת קצת?

משה גפני: לא, לא.

משה גפני: תודה רבה.

משה גפני: רם שפע וקטי שטרית.

משה גפני: קטי שטרית אחרונה.

משה גפני: אה, אני לא אספיק.

משה גפני: אני אנסה.

משה גפני: נראה.

רם שפע: תודה רבה, כבוד היושב-ראש.

רם שפע: - - - הנושאים עלו, ואני ניסיתי לומר לו שאני מסכים עם כל מילה של בצלאל סמוטריץ' בנושא האגודות השיתופיות.

רם שפע: באתי לפה במיוחד כדי להגיד לא רק - - - מכירים את הנושא הזה.

רם שפע: ערן, רשות המסים מכירה, משרד האוצר מכיר.

רם שפע: כבר חודשיים שיש סוג של מאבק של התנועה הקיבוצית - - - גם רטרו וגם קדימה.

רם שפע: ומבחינתי, הוועדה חייבת להצהיר פה שלא משנה מה יקרה, גם אם החוק יעבור בלי התיקון הזה - - - אחרי זה – חבר הכנסת גפני, אני רוצה לראות שאנחנו מסכימים על נושא.

ינון אזולאי: אתה לא צריך אותו, אתה צריך את האוצר.

רם שפע: חבר הכנסת גפני.

משה גפני: כן.

רם שפע: אני רק רוצה לראות שאנחנו מסכימים שלא משנה, גם אם החוק הזה יעבור בלי התיקון הזה - - -אנחנו נחזור ותקן אותו מכיוון אין שום הגיון בעוול האדיר שנגרם לכל מי שפשוט עובד דרך אגודה שיתופית.

רם שפע: הוא אזרח לכל דבר ועניין.

משה גפני: צריך לקיים על זה דיון יותר מעמיק.

משה גפני: אני דיברתי איתם.

משה גפני: אני אגיד לכם את מה שהם טענו.

ינון אזולאי: אבל זה חייב להיכנס.

רם שפע: אוקיי.

משה גפני: אבל אני צריך את הדיון הזה.

משה גפני: אני אנסה לתקן את זה פה.

משה גפני: ואם לא, נצטרך לקיים על זה דיון.

משה גפני: יש להם טענות על העניין של האגודות השיתופיות.

משה גפני: אני איתך.

משה גפני: אני עם בצלאל.

משה גפני: דיברתי איתך.

בצלאל סמוטריץ': לא.

בצלאל סמוטריץ': יש להם טענות על החל"ת ועל הזה.

בצלאל סמוטריץ': פה לא אמורות להיות טענות.

משה גפני: כן, כן.

משה גפני: בסדר.

משה גפני: בסדר.

רם שפע: מאה אחוז.

רם שפע: גם אחורה יש טענות - - -

בצלאל סמוטריץ': כן, בסדר.

בצלאל סמוטריץ': גם אחורה יש תשובות.

רם שפע: יש פגישה - - -

משה גפני: נתקן את זה בעזרת השם.

משה גפני: בסדר.

משה גפני: כן, רם.

רם שפע: הדבר השני, גם דובר בקצרה.

רם שפע: מן הסתם כולם התייחסו לגובה הסכום של מענק של 10,000 וקצת.

רם שפע: ברור שאוכלוסיות אחרות נפגעות בנוסף.

רם שפע: מי שחזר, נרגע.

רם שפע: והסטודנטים - - - שאמורים להיות המנוע של המשק, כולם חזרו בעל כורחם מכיוון שהם סטודנטים.

רם שפע: תודה לך.

משה גפני: תודה רבה.

משה גפני: תודה.

משה גפני: קטי, בבקשה.

קטי קטרין שטרית: לגבי המענק אני לא כל כך הבנתי אם העמותות נכללות במענקים הללו.

קטי קטרין שטרית: כי תבינו, דווקא בשבר הזה של הקורונה התגלו העמותות באמת.

משה גפני: תשובה לשאלה הזאת.

משה גפני: כן או לא.

משה גפני: העמותות בפנים או בחוץ?

אסף וסרצוג: התשובה היא כן.

אסף וסרצוג: למעט מי שנמצא ברשימה המצומצמת שבסעיף 32 לחוק יסודות התקציב.

קטי קטרין שטרית: אז משאירים רק 3,000 עמותות?

קטי קטרין שטרית: מתוך 15,000?

אסף וסרצוג: כן.

אופיר כץ: רק העמותות שמה?

אסף וסרצוג: בסעיף 32 לחוק יסודות התקציב.

קטי קטרין שטרית: והשאר?

אסי מסינג: אני לא יודע מה המספר זה?

אסי מסינג: מה זה אומר?

קטי קטרין שטרית: סליחה?

אסי מסינג: אני לא יודע לאיזה מספרים – 3,000 או 15,000.

קטי קטרין שטרית: תאמין לי, דיברתי כמעט עם כל אנשים האוצר שמתעסקים בנושא.

אסי מסינג: אני לא יודע מה זה אומר ה-3,000.

קטי קטרין שטרית: את הנתונים אני מכירה טוב-טוב.

קטי קטרין שטרית: אני אי של נתונים.

קטי קטרין שטרית: וואי, חבל שהוא לך.

קטי קטרין שטרית: רק הערה, בבקשה, אם אפשר שהמענק יהיה פטור מתשלום עבור ביטוח לאומי, מס בריאות, בדומה למענק שהיה בפעימה השלישית?

ערן יעקב: רק לגבי המס, המענק פטור – הוא חייב במע"מ, לפי סעיף 12.

ערן יעקב: הוא יהיה פטור מע"מ?

בצלאל סמוטריץ': פטור.

בצלאל סמוטריץ': פטור ממע"מ.

בצלאל סמוטריץ': יש סעיף מפורש שפוטר אותו.

ערן יעקב: רגע, רגע.

ערן יעקב: מבחינה חוקית?

ינון אזולאי: הוא אומר שמבחינה חוקית, הוא חייב במע"מ, אבל פה הוא יהיה פטור ממע"מ.

קטי קטרין שטרית: הרב גפני, זאת שאלה חשובה.

קטי קטרין שטרית: הרב גפני.

בצלאל סמוטריץ': אבל רק מע"מ.

ינון אזולאי: הוא אומר שמבחינה חוקית, הוא חייב במע"מ, ופה הוא פוטר אותו ממע"מ.

ינון אזולאי: בחוק הוא פטור ממע"מ.

בצלאל סמוטריץ': מה הגיון?

בצלאל סמוטריץ': מה הגיון לפטור ממע"מ ולחייב בכל יתר המיסים?

ערן יעקב: כל מענק בהגדרתו חייב במס מן הסתם.

ערן יעקב: וזו ההכנסה החייבת של המקבל.

ערן יעקב: אז צריך לזכור שבשונה ממע"מ, במס הכנסה, אם אותו עסק הוא הפסדי, לדוגמה, אז סוד גדול הוא שהוא לא ישלם מיסים.

משה גפני: טוב.

משה גפני: קטי, אני רוצה להגיד לפני שאנחנו מתקדמים.

בצלאל סמוטריץ': למה ממע"מ אתה פוטר אותו?

ערן יעקב: לא, אמרה קטי לפטור אותו ממע"מ.

ערן יעקב: אז יש הגיון בלחייב אותו במע"מ.

משה גפני: ערן, ערן.

ערן יעקב: בעיקרון, זה חייב במס.

בצלאל סמוטריץ': אז אמרתי.

בצלאל סמוטריץ': אם פטרת ממע"מ, תפטור גם ממס.

בצלאל סמוטריץ': אם אתה לא פוטר ממס, תחייב במע"מ.

בצלאל סמוטריץ': מה הגיון לחלק?

ערן יעקב: אפשר.

ערן יעקב: אפשר גם לחייב במע"מ.

בצלאל סמוטריץ': לא.

בצלאל סמוטריץ': אבל אנחנו רוצים לפטור ממע"מ.

שאול מרידור: אבל למה?

שאול מרידור: בצלאל, מה הגיון לפטור ממס?

בצלאל סמוטריץ': מה הגיון לפטור ממע"מ?

שאול מרידור: הרי למה פוטרים?

שאול מרידור: למה המדינה מוציאה כל כך הרבה כסף?

שאול מרידור: יש בעיה קשה, נכון?

שאול מרידור: ההנחה, אני חושב, של כולם פה היא שזו שנה שבה הסיכוי - -

שאול מרידור: שמי שמרוויח צריך לשלם.

שאול מרידור: - - שעסקים האלה שהפסידו יותר מ-25% מהמחזור החודשי שלהם ושהפסידו חודשים, ירוויחו בשנה כזאת הוא אפסי, נכון?

משה גפני: אוקיי, רבותיי.

משה גפני: שאול, שאול.

שאול מרידור: במקרה שיש עסק שהרוויח חזק, למה שיהיה פטור ממע"מ?

שאול מרידור: מה עשית?

ערן יעקב: וצריך לזכור שיש פה הרבה עסקים.

ערן יעקב: הכנסה זאת היא הכנסה מאוד גבוהה.

קטי קטרין שטרית: תודה רבה.

קטי קטרין שטרית: תודה.

קטי קטרין שטרית: עוד הערה.

משה גפני: בבקשה, קטי.

בצלאל סמוטריץ': בקיצור, זה דווקא אלמנט שיעזור לעסקים הקטנים.

משה גפני: בצלאל, אני לא מסכים לדבר הזה.

משה גפני: אתה השתלטת היום על הדיון.

קטי קטרין שטרית: בצלאל, אני שאלתי.

קטי קטרין שטרית: אתה עונה - - -

ינון אזולאי: הוא עוזר לך.

ינון אזולאי: הוא עוזר לך.

משה גפני: קטי היא פה חברת כבוד.

קטי קטרין שטרית: תודה רבה, הרב גפני.

קטי קטרין שטרית: זו רק הערה, אני חוזרת לסיפור של מסלולי תעסוקה.

קטי קטרין שטרית: חברים יקרים, המסלול הזה הצליח מאוד מאוד.

קטי קטרין שטרית: קחו את זה לתשומת ליבכם.

קטי קטרין שטרית: תנסו לשנות קצת את הפאזה שממצב שבו אנחנו שומרים על הקופה – ההפך.

קטי קטרין שטרית: העידוד הזה במסלולי תעסוקה ירחיב את מעגל התעסוקה דווקא לבלתי מועסקים, שכמובן שלא הוספנו גם את הקטע של המוגבלים.

קטי קטרין שטרית: שהפרויקט במסלולי תעסוקה גם יכניס את המוגבלים.

משה גפני: טוב.

משה גפני: קטי.

משה גפני: דיברנו על זה.

קטי קטרין שטרית: כן.

קטי קטרין שטרית: ברור.

משה גפני: אני רק רוצה, לפני שאנחנו ממשיכים הלאה, אני רוצה להגיד לכם: אנחנו ממשיכים את הדיון מחר.

משה גפני: אני כנראה גם אצביע מחר.

משה גפני: אני אומר לכם: אנחנו לא נעשה הנחות.

משה גפני: אני רוצה תשובה לגבי מה שקטי אמרה, לגבי הנושא של התעסוקה, שזה לא נוגע לחוק הזה.

משה גפני: מכיוון שאתם לא לוקחים משם כסף ולא נוגעים בנושא של עידוד התעסוקה.

משה גפני: אני רוצה תשובות מה אתם הולכים לעשות עם הדבר הזה.

משה גפני: אני רוצה תשובות לגבי העמותות.

משה גפני: מחר זה לא יהיה קייטנה.

משה גפני: מחר, בעזרת השם, יהיו שאלות קשות שאנחנו נצטרך עליהן תשובות.

משה גפני: אני רוצה להצביע מחר.

משה גפני: אם הייתי מקבל את מה שניר ברקת אומר, אז הייתי אומר: בואו לא נצביע, נשנה את התיזה.

יפעת שאשא ביטון: למה?

יפעת שאשא ביטון: למה זה בסתירה?

יפעת שאשא ביטון: זה גם מה שאני אמרתי.

יפעת שאשא ביטון: כל הסיפור של מהעובד הראשון.

משה גפני: אני מסכים איתך.

משה גפני: בגלל שהיו פה טענות ואת אמרת את זה ראשונה, אני מסכים איתך.

משה גפני: אבל ניר ברקת דיבר על כל הקונספציה, על הכול.

יפעת שאשא ביטון: לא אכפת לי מי הראשון.

יפעת שאשא ביטון: אכפת לי שתטפלו בזה.

יפעת שאשא ביטון: למה?

יפעת שאשא ביטון: הם יכולים להחליט בנוסחה שמחליפים 100% משרה של עובדים.

משה גפני: אבל זה לא הם.

משה גפני: זו הממשלה.

משה גפני: את יודעת.

משה גפני: את היית בממשלה.

משה גפני: אני לא חבר ממשלה, לא הייתי אף פעם.

יפעת שאשא ביטון: יש פה - - - רבה - - - אתה יודע כמה זמן - - -

ניר ברקת: הרב גפני, אפשר לקבל התייחסות גם לנושא - - -

משה גפני: בסדר.

משה גפני: התייחסות.

משה גפני: שאול, התייחסות לעניין הזה.

משה גפני: אני מבקש שתתייחסו לעניין.

משה גפני: איפה ערן הלך?

בצלאל סמוטריץ': הרב גפני, רק כדי תדייק בדבריך שלא , חס וחלילה, יצא זה.

בצלאל סמוטריץ': אתה רוצה להתחיל להצביע מחר.

משה גפני: מה?

בצלאל סמוטריץ': רק לדייק בדברים שלא, חס וחלילה, יצא לא – אתה רוצה להתחיל להצביע מחר.

בצלאל סמוטריץ': יכול להיות שההצבעה תימשך עד מוחרתיים ואחרי.

משה גפני: לא.

משה גפני: אבל אתם שואלים אותי כל הזמן ואני נוהג בהגינות.

בצלאל סמוטריץ': אני צוחק.

משה גפני: אני לא עניתי שהיום תהיה הצבעה.

משה גפני: אתה שאלת אותי עשר פעמיים.

משה גפני: רצית לשמוע.

משה גפני: לא אמרתי.

משה גפני: אם לא אמרתי, אז אין הצבעה.

משה גפני: אני אומר שמחר אני אעשה כל מאמץ, בגלל שאני תומך בחוק הזה.

משה גפני: זה חוק של הממשלה.

משה גפני: זה חוק של שר האוצר, שהוא בסופו של דבר מטיב עם אנשים.

בצלאל סמוטריץ': לא.

בצלאל סמוטריץ': גם אנחנו תומכים בו.

משה גפני: הטענות המקצועיות נגד זה הן טענות שנשמעו ויישמעו גם מחר.

משה גפני: אבל אני אומר לכם היום שאני רוצה מחר לעשות ישיבה ארוכה עם כל מה שנלווה בזה ולהצביע.

משה גפני: לא נוכל להצביע – אנחנו חברה דמוקרטית.

משה גפני: אבל אז המשמעות של העניין היא ברורה לכל אחד מאיתנו.

משה גפני: אני רוצה לסיים ברם בן ברק.

משה גפני: אני אבקש רק משפט אחד.

משה גפני: ואחרונה שתדבר תהיה המשנה למנכ"ל משרד הכלכלה, נעמה קאופמן.

משה גפני: בבקשה, משפט.

רם בן ברק: משפט אחד בלבד.

רם בן ברק: יש בחוק הזה איזושהי בעיה, שאתה נותן את המענק לעובדים, על פי עובד - -

משה גפני: העלו את זה כאן.

רם בן ברק: - - ואתה לא יודע אם המפעל יעסיק אותו למשך שנים.

רם בן ברק: למה לא להפוך את המענק הזה, זאת אומרת, לתת הלוואה שתהפוך למענק אחר שנה, אחרי שאתה יודע שכל הקריטריונים – קרי, לא הורידו לו בשכר, החזיקו אותו כל השנה ולא עשו את זה בשביל איזושהי מניפולציה.

משה גפני: אוקיי.

רם בן ברק: לתת את זה כהלוואה ולהפוך את זה למענק לאחר שנה שעמדת בקריטריונים.

רם בן ברק: זאת הערה ראשונה.

רם בן ברק: ההערה השנייה היא – אני לא יודע אם דיברתם על זה, כי אני הייתי בוועדת הפנים עד עכשיו – האם דיברתם על זה שיכול להיות שחלק מהתקציב לא יספיק וחלק מהעסקים הקטנים דווקא ייפגע מהעניין הזה?

רם בן ברק: האם לא כדאי להתחיל בעסקים הקטנים או לוודא שכולם מקבלים?

רם בן ברק: שלא יהיה מצב שהגדולים יקבלו ולקטנים אין כסף.

משה גפני: שאול, אני אבקש תשובה מחר על השאלה הזאת.

משה גפני: אנחנו דואגים יותר לעסקים הקטנים, לא הגדולים.

משה גפני: תודה רבה.

משה גפני: נעמה קאופמן, ובזה נסיים.

נעמה קאופמן פס: שלום לכולם.

נעמה קאופמן פס: אני נעמה קאופמן, המשנה למנכ"ל משרד הכלכלה, וכרגע גם רשמת אגודות שיתופיות.

נעמה קאופמן פס: יש לי ארבע נקודות קצרות להגיד לכם על דעת שר הכלכלה והתעשייה.

נעמה קאופמן פס: הראשונה נוגעת למתווה פיצוי של העסקים שהעסיקו את העובדים בחודש אפריל, ששימרו את כוח העבודה שלהם.

נעמה קאופמן פס: סוכם על דעת ראש הממשלה שתהיה הידברות עם האוצר למענק של עד מיליארד שקלים שיטפלו באותם מעסיקים ששמרו על העובדים בחודש הכי קשה.

נעמה קאופמן פס: זו סוגיה מאוד מאוד חשובה שצריכה להיות בפנים, כדי להמשיך ולשדר את המסר שמי שמחזיק עובדים ומעסיק עובדים המדינה מתמרצת ומתגמלת אותו.

נעמה קאופמן פס: בנושא הזה גם חשוב לזכור שאנחנו בעיצומו של משבר.

נעמה קאופמן פס: ולכן אם אנחנו, חלילה, מסתכלים במבט קדימה, חשוב לדבר על מודל גמיש שיתגמל את מי מעסיק עובדים גם בחלקיות משרה.

נעמה קאופמן פס: אזי המדינה תפצה בחלקיות אחרת ולא ייווצר מצב שבו אנחנו מעודדים בעצם להוציא את העובדים ולא להעסיק אותם בכלל.

נעמה קאופמן פס: נושא של מסלולי התעסוקה שהוזכר.

נעמה קאופמן פס: הם מסלולים מצוינים, מאוד מקצועיים, מוכיחים את עצמם.

נעמה קאופמן פס: אנחנו בעצם מחכים לתקציב.

נעמה קאופמן פס: ברגע שיגיע התקציב אנחנו יודעים להפעיל אותם ולהוכיח גם כמה הם יעילים.

נעמה קאופמן פס: מילה אחת, כי אני רשמת אגודות שיתופיות בהאצלת תפקיד כרגע, חשוב לי להעביר מסר: אדם שהוא עובד אגודה שיתופית לא יכול להיות מופלה בגלל שהוא עובד באגודה.

נעמה קאופמן פס: חשוב לחדד את זה, ולכן אדם שנמצא ביחסי עובד-מעביד עם האגודה, שעובד באגודה, שילמו מיסים בגינו, צריך להיות בפנים.

נעמה קאופמן פס: תודה רבה לכולם.

משה גפני: תודה רבה.

משה גפני: גברותיי ורבותיי, יש רבים שממתינים לדבר על העניין הזה – רבים מבין האורחים שנמצאים בזום, נכון?

משה גפני: רבים מאוד.

משה גפני: קודם כול, אני מתנצל בפניהם.

משה גפני: אני אתן עדיפות מחר למי שיבקש מבין האורחים לדבר.

משה גפני: אנחנו מחר נתחיל בהקראת החוק.

משה גפני: אנחנו נעבור סעיף-סעיף ועל כל סעיף.

משה גפני: אם לא תהיינה הערות, בסדר.

משה גפני: אבל אם תהיינה הערות, אנחנו נדון עליהן.

משה גפני: אני אאפשר לאורחים לדבר.

משה גפני: אני מבקש לעשות את זה באופן מקצועי וענייני.

משה גפני: אני אבקש מאוד מהממשלה, מנציגי הממשלה, שתבואו עם תשובות, עם כל מה שנאמר עד עכשיו על ידי חברי הכנסת, על ידי חברי הוועדה.

משה גפני: אני שוב מתנצל.

משה גפני: תודה רבה.

משה גפני: הישיבה נעולה.